**EVENIMENTUL ZILEI 2015**

**POLITICĂ**

***Unde e Un altfel de a face politică după Protestele din Stradă?! | ROMÂNIA LUI CRISTOIU***

**Ion Cristoiu**16 noiembrie 2015, 00:05

Desemnarea lui Dacian Cioloș pentru a forma noul Guvern, gest amintind de realitățile monarhiei românești (Majestatea Sa desemna pe cine voiau intestinele sale mai mult sau mai puțin deranjate să facă noul Guvern, deși Parlamentul era dominat de o majoritate rezultată din alegeri libere, zise și corecte), a dat naștere unui șuvoi de vorbe mari, de găunoșenia celor folosite în istoria presei românești de la Caragiale încoace: Klaus Iohannis a îndeplinit voința Străzii!

În fine, avem un premier desemnat care corespunde exigențelor europene de la [Bruxelles](https://evz.ro/tag/bruxelles)!

Căderea Guvernului [Victor Ponta](https://evz.ro/tag/victor-ponta) și desemnarea premierului tehnocrat sînt primele semne ale unui Altfel de a face politică, așa cum a cerut Strada. Am scris pînă acum zeci de articole despre nevoia unui altfel de a face politică sau, mai precis, despre nevoia de a face în România, în fine, o Politică europeană, modernă. Am notat de fiecare dată că Internetul, tot mai puternic în comunicarea dintre români, a potențat cîteva dintre exigențele la care era supusă în chip tradițional politica în Lumea modernă:

1. Permanenta grijă a politicianului de a dialoga cu Poporul, de a-și justifica deciziile, de a convinge Poporul de importanța unei decizii înainte de a o lua.

2. Democratizarea partidelor, care ar însemna permanenta consultare a membrilor, a organismelor colective de conducere înainte de luarea unei decizii. Dacă e vorba de un Altfel de a face politică, orice politică de la [Tragedia Colectiv](https://evz.ro/tag/tragedia-colectiv" \o "Tragedia Colectiv" \t "_blank) încoace ar trebui supusă și acestor două exigențe de mai sus.

O simplă privire aruncată asupra politicii românești de pînă la Protestele de Stradă ne arată că, în realitate, cele două condiții n-au fost îndeplinite de demnitari, de liderii politici.

Despre refuzul arogant al lui [Klaus Iohannis](https://evz.ro/tag/klaus-iohannis) de a dialoga cu Poporul, de a se explica, de a se justifica, de a se strădui să convingă Poporul de justețea unor măsuri luate sau pe cale de a fi luate am mai scris și am mai zis.

De la Stalin încoace – am precizat de fiecare dată – n-am întîlnit în Istoria modernă un Șef de stat precum Klaus Iohannis care să nu comunice cu Poporul, lăsînd impresia unor decizii arbitrare, luate între două plecări în week-end. Culmea e că nici dictatorii celebri ai Europei, nici Hitler, nici Mussolini, nici Nicolae Ceaușescu, nu și-au tratat cu fundul propriul Popor la nivelul atins de Klaus Iohannis.

Despre absența democrației în partidele politice românești am scris și am vorbit. Sînt în continuare convins că discreditarea clasei noastre politice își are cauza în absența totală a vieții democratice în partidele românești. Decizii capitale pentru un partid sînt luate de cîțiva inși, uneori de unul singur, șeful Partidului, organismele colective de conducere rezumîndu-se la votarea în unanimitate, fără nici o dezbatere, fără nici o confruntare internă, a deciziilor luate la vîrf.

Am dat deseori exemplul – unic în Europa democrată – al fuziunii dintre [PDL](https://evz.ro/tag/pdl) și PNL, fără consultarea membrilor celor două partide printr-un referendum. Un partid important postdecembrist, un partid care a dat un [Guvern](https://evz.ro/tag/guvern" \o "Guvern" \t "_blank) și un președinte – PDL – a dispărut pur și simplu doar că așa au vrut Vasile Blaga și Gașca sa de căpătuiți. N-ar fi fost normal ca membrii PDL să fie consultați printr- un referendum asupra deciziei de dispariție prin fuziune?

[Liviu Dragnea](https://evz.ro/tag/liviu-dragnea) a fost ales printr-un simulacru de consultare democratică. S-a spus că așa-zisul scrutin intern de la [PSD](https://evz.ro/tag/psd) n-a fost democratic, pentru că a fost un singur candidat și s-a pus asta pe seama lui Liviu Dragnea.

Nimic mai greșit.

Dacă era un partid cu adevărat democratic, în PSD ar fi apărut imediat contracandidați serioși, sprijiniți de aripi din partid și, dacă pînă la urmă, ar fi rămas doar Liviu Dragnea, acesta să fie votat cu un procentaj mult mai mic decît cel obținut. Strada – se zice – a cerut un altfel de politică.

Divizia Presă a Binomului [SRI](https://evz.ro/tag/sri)-[DNA](https://evz.ro/tag/dna), întărită cu noi forțe media, dovadă că, la fel ca-n noiembrie 2014, a fost vorba de o Operațiune crucială, care a mobilizat toate forțele Serviciului, a susținut și susține că tot ceea ce s-a întîmplat după Proteste trebuie văzut ca prime semne ale transpunerii în practică a unui altfel de a face politică. Tot de ce s-a întîmplat după Tragedie în politica românească dă curs celor două exigențe: Dialogul cu Poporul și democrația de partid?

***ROMÂNIA LUI CRISTOIU. Un eveniment care resetează scena noastră politică: Înscrierea lui Traian Băsescu în PMP***

**Ion Cristoiu** 11 octombrie 2015, 13:53

Vineri, 9 septembrie 2015, Traian Băsescu s-a înscris în Partidul Mișcarea Populară, în cadrul unui spectacol mediatic deosebit. Dovedindu-și abilitățile în materie de manipulare a presei, după momentul de la PMP, Traian Băsescu a obligat media să facă publicitate gratuită momentului prin dezvăluirea numărului său de telefon, la care cetățenii au fost invitați să sune.

Din multe puncte de vedere, a fost o premieră în postdecembrism.Emil Constantinescu a preferat activitatea în societatea civilă.

La o revenire în politică a procedat și Ion Iliescu. O dată (în 1997) după înfrîngerea de la prezidențialele din 1996 și a doua oară în ianuarie 2005, după încheierea mandatului la Cotroceni.

Deosebirile de [Traian Băsescu](https://evz.ro/tag/traian-basescu" \o "Traian Băsescu" \t "_blank) din octombrie 2015 sar în ochi.

Prima dată Ion Iliescu a revenit în politica de partid pentru a candida din nou la Președinție. Partidul în care revenise – PSD – se afla sub conducerea autoritară a lui Adrian Năstase. A doua oară, cînd a revenit, n-a făcut cine știe ce ispravă, deoarece la Congres a fost scos din joc.

De fapt, dacă ne gîndim bine, Ion Iliescu, în vîrstă de 75 de ani, părea a se fi întors în PSD ca președinte onorific, puterea rămînînd în mîinile lui Adrian Năstase.

Ion Iliescu a revenit în politică prin revenirea în partidul care l-a trimis la Cotroceni.

Traian Băsescu revine în politică prin revenirea într-un alt partid decît cel care l-a trimis la Cotroceni.

Sînt doar cîteva dintre datele care ne îndreptățesc să considerăm faptul de vineri, 9 septembrie 2015, drept un eveniment al anului, dacă nu chiar al perioadei postdecembriste.

Dacă nu mă înșel, fostul președinte va deveni șef al [PMP](https://evz.ro/tag/pmp), partid la originea căruia s-a aflat pe vremea cînd ședea la Cotroceni.

De fapt, în ultimul timp, Traian Băsescu s-a comportat ca un președinte de facto al partidului condus în acte de Eugen Tomac.

Locuiesc într-un bloc vizavi de sediul PMP.

Așa cum am mai zis, pot urmări conferințele de presă ale liderilor PMP de la fereastra biroului meu; pentru a lua cunoștință de politica acestui partid nu e nevoie să mă duc în camera în care se află televizorul.

După larma mediatică, de care dau cînd vin de la BAR, dibui imediat că a venit sau că urmează să vină pe la sediu Traian Băsescu.

Vineri am știut că de se va întîmpla ceva deosebit la PMP, produs de Traian Băsescu, după balamucul de echipe tv din stradă, văzut dimineața, cînd mă duceam spre BAR.

Că vrem sau nu, că îi convine sau nu președintelui din acte, Traian Băsescu e văzut de presă ca liderul de facto al PMP.

Și, între noi fie vorba, fără raitele date de Traian Băsescu pe la sediul din Iorga, e greu de crezut că s-ar ști în spațiul mediatic de existența Partidului Mișcarea Populară.

Despre evoluția poziției lui Traian Băsescu față de situația sa de după Cotroceni s-ar putea scrie un veritabil scheci de revistă a la Tănase.

În 2014, Traian Băsescu ne-a pisat la cap cu făgăduiala că va ieși din politică după ce nu va mai fi președinte al României. Ne amintim cu toții vorbele prin care Traian Băsescu ne convingea că după ce-ai fost președinte nu mai poți fi nimic altceva pe scena politică. Pe măsură ce ne apropiam de finalul mandatului Traian Băsescu era cuprins de nuanțe, precum criminalul de remușcări.

Nu mai era vorba de o ieșire de pensionar din scena politică.

Acum era vorba de postura unui soi de Guru neoficial al unor partide politice.

În 2015, poziția lui Traian Băsescu a evoluat spectaculos de la sînt un simplu Înțelept al PMP pînă la n-ar strica să fiu liderul PMP.

***Victor Ponta: Nu demisionez. Am vorbit cu liderii Coaliției***

**Carmen Vintilă** 11 august 2015, 00:00

Premierul nu pleacă din fruntea Guvernului. Victor Ponta a susținut că o firmă privată din America a fost angajată de un site de știri pentru a-l urmări în vacanță

Premierul [Victor Ponta](https://evz.ro/tag/victor-ponta) a fost prezent, aseară, la România TV, unde a acordat primul interviu după întoarcerea din vacanța petrecută cu familia. Întrebat dacă demisionează de la [Guvern](https://evz.ro/tag/guvern" \o "Guvern" \t "_blank), Victor Ponta a răspuns: „Nu”.

Vă prezentăm cele mai importante declarații făcute de Victor Ponta până la închiderea ediției: Până în decembrie 2016 mai e puțin timp.

* Am avut o discuție clară în [PSD](https://evz.ro/tag/psd) și cu partenerii de coaliție înainte de a pleca în concediu, lucrurile au fost foarte clare.
* În cazul meu, demisia nu e o chestiune personală. Funcția pe care o ocup nu am moştenit-o eu din familie, pe persoană fizică. Peste 5 milioane de oameni au votat cu USL, majoritatea parlamentară m-a susținut în toată această perioadă.
* Dacă nu mai sunt susținut de coaliție, evident plec. Nu am cum să rămân dacă nu mă susține partidul meu.
* Din câte știu, nu se va discuta la Congresul PSD.
* Din 7 mai 2012 am avut presiuni. E normal, funcția de premier, este cea mai atacată și cea mai dorită, pentru că e funcția din care poți să faci cel mai mult pentru oameni.
* Eu am un mandat. De Guvern depinde viața a 20 de milioane de oameni.
* Toate declarațiile lui [Liviu Dragnea](https://evz.ro/tag/liviu-dragnea" \o "Liviu Dragnea" \t "_blank) despre Guvern au fost stabilite împreună cu mine. Am vorbit în fiecare zi.
* Nu știu unde este Dragnea în vacanță (n.r. – în [Brazilia](https://evz.ro/tag/brazilia)).
* Dacă vreți, strict sentimental, am ținut mai mult la funcția de președinte al PSD.
* Poate era un lucru bun să nu fiu prim-ministru, nu se cheltuiau atâția bani cu supravegherea mea.
* O agenție privată din [America](https://evz.ro/tag/america) m-a supravegheat. Un site din România a plătit nişte oameni care au stat după noi. E dreptul lor de a face acest lucru aşa cum e dreptul meu să merg în vacanță cu familia.
* Unde am mers eu în vacanță e puțin mai ieftin decât la Mamaia.
* Evident că, după 2013, am discutat cu Daciana, ce facem? În 2015, am zis, hai, să mergem cu familia, cu firme după noi care să ne facă poze… Am avut suficiente avantaje ca prim-ministru, am avut și dezavantaje. De câte ori plec în vacanțe, apar fotografii.
* Dacă îmi făceam concediul la [Neptun](https://evz.ro/tag/neptun" \o "Neptun" \t "_blank) (ca președintele Iohannis – n.r.), pe banii statului, eram de stânga sau de dreapta?
* E dreptul altora să comenteze, eu îmi văd de dosarul meu. Eu am văzut de la începutul lui 2015 liderii politici ai PNL spunând: nu contează că nu avem voturi, o să-l dea jos DNA-ul.
* Domnul Chirieac este întotdeauna de partea poporului, de aia a supraviețuit până acum.
* Pot să mă duc în fața judecătorului, procurorul își spune părerea lui, eu mi-o spun pe a mea. Am depus absolut toate documentele de expertiză. Eu nu sunt ca ăștia care nu își plătesc taxele, am plătit absolut tot.

***Nicuşor Dan a depus actele pentru înfiinţarea partidului politic Uniunea Salvaţi Bucureştiul***

**Andreea Udrea, consultant politic**1 iulie 2015, 16:48

Nicuşor Dan, preşedintele Asociaţiei Salvaţi Bucureştiul, a depus, marţi, actele pentru înregistrarea partidului politic Uniunea Salvaţi Bucureştiul (USB), spunând că formaţiunea sa ”va transpune în plan politic viziunea şi obiectivele asociaţiei”.

Anunţul privind înfiinţarea partidului politic ”Uniunea Salvaţi Bucureştiul” a fost făcut miercuri, într-o conferinţă de presă susţinută în imediata apropiere a sediului Direcţiei Naţionale Anticorupţie (DNA), informează Mediafax.

”DNA curăţă, suntem obligaţi să propunem ceva în loc. Suntem în continuarea acestui efort pe care DNA îl face, de a curăţa administraţia publică din Bucureşti, o administraţie publică profund coruptă şi incompetentă. Vom continua lupta cu administraţia publică din Bucureşti şi vom denunţa, de fiecare dată, cheltuirea aberantă a banului public, ilegalitatea şi vom vorbi despre confortul locuirii sau de lipsa acestuia. Nu suntem delimitaţi ideologic. Ce vrem să face este foarte simplu.: oraşul acesta nu are o viziune, venim să o propunem. Începem, astăzi, o luptă pentru impunerea la nivelul administraţiei publice din Bucureşti a unei politici competente şi oneste. Cred că este un exemplu pentru o politică onestă şi competentă în România”, a declarat Nicușor Dan.

El a spus că noul partid se adresează oamenilor dezamăgiţi de modul în care s-a făcut politică până acum şi, în special, nucleelor de bucureşteni care au început să lupte pentru drepturile lor, arătând că sunt” zeci de astfel de grupuri de cetăţeni care au început să se preocupe de probleme locale”.

Potrivit lui Nicuşor Dan, `Uniunea Salvaţi Bucureştiul” are 39 membri fondatori, iar dacă nu vor exista contestaţii formaţiunea va fi înscrisă în Registrul Partidelor Politice în termen de aproximativ o lună şi jumătate.

Partidul înfiinţat de Nicuşor Constantin este primul beneficiar al modificărilor aduse Legii partidelor politice, adoptate în mai 2015, care au făcut posibile înregistrarea la Tribunalul Bucureşti a unui partid politic cu un minimum de trei membri fondatori, şi nu 25.000, aşa cum prevedea actul normativ nemodificat.

***ROMANIA LUI CRISTOIU. Cine a declanșat Războiul dintre Premier și Președinte? Sebastian Ghiță!***

**Ion Cristoiu** 2 iulie 2015, 20:31

A trecut aproape neobservată emisiunea Ultimul cuvînt de duminică, 28 iunie 2015, de pe B1tv, în care, în premieră, Victor Ponta s-a întîlnit cu Gabriel Oprea în direct și la oră de vîrf. Nici măcar postul care a găzduit dialogul nu s-a omorît să dezbată, în știri și talkshow-uri ulterioare, semnificațiile declarațiilor făcute de Victor Ponta, dar și ale celor făcute, după întîlnire, de Gabriel Oprea. Păcat!

Nu atît de strădania noastră, a celor care au realizat emisiunea, cît mai ales de pierderea unui moment politic deosebit, care va explica, sînt sigur, multe dintre întîmplările de pe scena noastră politică.

Dacă ar fi să întocmesc o ierarhizare a declarațiilor din emisiune după importanța lor pentru viața politică, alături de cea a lui [Gabriel Oprea](https://evz.ro/tag/gabriel-oprea), că nu vrea să fie premier în nici o condiție – semnal dat fomiștilor din [PNL](https://evz.ro/tag/pnl), gata să se concubineze cu oricine și gata să accepte orice numai să poată reveni la hîrdăul cu miere al Puterii, pe primul loc aș pune atacul spectaculos al lui [Victor Ponta](https://evz.ro/tag/victor-ponta) împotriva lui [Klaus Iohannis](https://evz.ro/tag/klaus-iohannis):

**„Eu am spus anul trecut, şi-mi pare rău că am dreptate, domnul Iohannis ne consideră pe toţi nişte iobagi, aşa, pe moşia domniei sale, care trebuie să îndeplinim nişte ordine. Ori**[**PSD**](https://evz.ro/tag/psd)**nu îndeplineşte ordinele domnului Iohannis, mai ales cînd sînt greşite.”**

**Știind foarte bine prudența lui Victor Ponta față de un atac la Klaus Iohanni, urmînd unui timp de pisiceală, am tresărit.**

**Vehemența și directețea atacului marcau mai mult decît o controversă.**

**Marcau un război între premie și președinte!**

Potrivit năravului meu de a marca în direct știrea de senzație, am simțit nevoia să insist pe această declarație a lui Victor Ponta, în premieră după scrutin. A avut loc următorul dialog:

**„*Ion Cristoiu: Am o rugăminte, dacă mai vreţi să repetaţi acest… E o premieră în atitudinea dumneavoastră faţă de preşedinte. Şi spuneaţi că dînsul vă consideră – uite că vreau să reţin ca ştire – iobagi…***

**Victor** **Ponta: Pe toţi românii. Am spus în campanie acest lucru şi…**

***Ion Cristoiu: Păi nu e nimic, şi o repetaţi acum? E foarte important.***

**Victor** **Ponta: Da, am spus în campanie. În primele luni am avut altă impresie, dar după aceea mi se verifică. Domnul Iohannis are o mentalitate de stăpîn de iobagi, aşa, cu românii în general şi noi trebuie să îndeplinim dorinţele sale. Or, noi nu le îndeplinim. Asta e. Se supără, ne mai face un dosar, ne mai face ceva, nu ştiu, dar nu le îndeplinim.”**

Presa noastră, transformată pe zi ce trece într-o Galerie de chibiți de bodegă gen **Jos Ponta! Sus Klaus Iohannis!** a sărit peste această declarație.

Presa străină a sesizat imediat nu numai importanța atacului, dar și conținutul mai aparte al acestuia.

Într-o corespondență de la București, agenția maghiară de știri MTI, beneficiind de luciditatea jurnalismului străin, lămurea astfel declarația lui **Victor Ponta:**

**„Politicianul social-democrat, însă, l-a atacat din nou vehement pe Klaus Iohannis, la fel ca în campania electorală de anul trecut, atunci cînd au fost contracandidaţi la alegerile prezidenţiale.”**

**CULTURĂ**

**Manifestărilor dedicate zilei de 15 ianuarie - Ziua Culturii Naţionale – li se adaugă un concert ce va avea loc la Ateneul Român de la ora 19.00, organizat de Ministerul Culturii și Cultelor. Orchestra Română de Tineret dirijată de Cristian Mandeal și Corul de cameră Preludiu condus de Voicu Enăchescu sunt cele două formații artistice de anvergură internațională cu care Centrul Național de Artă Tinerimea Română onorează excelența acestui eveniment.**

luni, 12 ianuarie 2015

Cele două soliste ale serii vor fi soprana Valentina Naforniță, o stea a artei lirice internaționale, și violonista Ioana Cristina Goicea, una dintre cele mai apreciate valori ale noii generații de muzicieni români. Celebrând Ziua Culturii Naționale în spațiul cultural simbol al Capitalei, cei mai valoroși muzicieni ai tinerei generații propun un program de capodopere ale muzicii românești și universale, din care nu vor lipsi Enescu, Mozart, Verdi, Theodor Rogalski și Ceaikovski.

Cu acest prilej, Centrul Național de Artă Tinerimea Română instituție care aparține Ministerului Culturii își reafirmă cu noi și valoroase argumente poziția de principal promotor al tinerelor valori ale culturii române. În aceeași seară, la sala de concert a Centrului Național de Artă Tinerimea Română, va avea loc o seară de muzică și poezie intitulată „Dor de Eminescu”. În acest spectacol, ansamblul Archaeus al Tinerimii Române a invitat o serie de actori cunoscuți precum Adrian Păduraru, Manuela Ciucan, Iuliana Nistor ș.a., alături de pianiștii Mădălina Pasol si Dan Ardelean și de baritonul Valentin Vasiliu. În foaier, va fi găzduită o expoziție de fotografie dedicată figurilor importante de actori care au dat glas poemelor eminesciene de-a lungul timpului, semnată de fotograful Daniel Faluveghi.

Proiectul „*Orchestra Română de Tineret - spirit enescian şi tradiţie europeană*” a pornit din necesitatea racordării tinerei generaţii de muzicieni români la exigenţele şi aspiraţiile artistice europene. Membră din 2011 a *EFNYO* (European Federation of National Youth Orchestras), Orchestra Română de Tineret a participat la toate edițiile Festivalului Internațional „Enescu și Muzica Lumii” de la Sinaia începând cu anul 2008. Începând din 2011 a fost constant prezentă în cadrul Festivalului Internațional „George Enescu”. În anii 2012 și 2014, a triumfat în cadrul Festivalului Internațional al orchestrelor de tineret „Young Euro Classics” de la Berlin. Orchestra Română de Tineret a desfășurat, de asemenea, începând din 2011 turnee internaționale în Franța, Germania și Italia, fiind invitată să concerteze în săli celebre precum Santa Cecilia din Roma, Konzerthaus sau Berliner Philarmonik din Berlin, fiind prima orchestră românească prezentă în această celebră sală de concert. Orchestra are statutul de invitat permanent al *Stagiunilor Magice*organizate de Lanto Communication.

**O expoziţie de pictură şi sculptură Silvia Radu va fi deschisă miercuri, 14 ianuarie, cu ocazia Zilei Culturii Naţionale, în Galeria Institutului Cultural Român (ICR) de la Paris.**

luni, 05 ianuarie 2015

Potrivit site-ului ICR Paris, expoziţia artistei românce cuprinde nouă lucrări de pictură de mari dimensiuni executate în perioada 1987-2013 - *Capita la Piţigaia, Flori galbene şi roşii, Crini roz, Copaci la Piţigaia, Primăvara, Vama Veche - Marea Roşie, Vama Veche - Marea Albastră, Vedere la Piţigaia, Flori galbene şi albe*. Acestora li se adaugă sculptura în ipsos pictat intitulată *Înger.* Silvia Radu s-a născut pe 30 iunie 1935, în satul Pătroaia, şi este o personalitate de prim rang a artei plastice româneşti. A absolvit, în 1960, Institutul de Arte Plastice "Nicolae Grigorescu" din Bucureşti. S-a remarcat atât în domeniul sculpturii, cât şi al picturii. Dincolo de expoziţiile personale organizate pe teritoriul ţării, lucrările ei au fost prezente şi la Bienala de la Veneţia (1979), expoziţia U.N.E.S.C.O. de la Paris (1992) şi la expoziţia internaţională de la Budapesta (1998). Fiica cunoscutului pictor şi sculptor Ion Nicodim, Ilinca Nicodim, este la rândul său plastician, creatoare de bijuterii, mobilier şi obiecte decorative. Absolventă de istoria artei la Sorbona, îşi împarte timpul între Paris şi Bucureşti, expunând în galerii din cele doua ţări. Lissandra Hăulică este deja o cunoscută producătoare de film în Franţa, fiica regretatului critic de artă Dan Hăulică.

**Spectacolul interactiv LSD Theatre Show, aflat la a treia stagiune, va debuta pe 27 ianuarie, de la ora 20.00, la Godot Cafe Teatru.**

marţi, 20 ianuarie 2015

2015 înseamnă a treia stagiune pentru L(aughing) S(seeking) D(dreaming) Theatre Show, un spectacol matur care şi-a descoperit sensurile, a provocat râsete, a luminat feţe şi a lăsat în urmă speranţa că în fiecare dintre noi există puterea de a ne schimba gândurile, schimbând astfel lumea. „Realizatorii spectacolului ţin să precizeze că nu drogurile clasice sunt subiectul lui, ci acelea ascunse în subconştientul nostru, alimentate de frici, temeri, angoase, de mass-media, religie sau politică”, se spune în comunicatul remis presei de organizatori. „În trecerea noastră prin lume, mai agresiv sau mai poticnit, mai disperat sau mai voalat, fiecare dintre noi căutăm pe cineva care să ne fie alături, la bine şi la rău. La răul cauzat de poluare, de gaura din  stratul de ozon, de opresiunea politicului sau de ignoranţa maselor. Şi la binele, dar cine mai stie ce cauzează binele în zilele noastre? LSD Theatre Show este spectacolul strălucitor şi zgomotos al căutării unei priviri înţelegătoare în masa inertă a ochilor goi ai societăţii. O societate în care ni se cere să funcţionăm cuminte şi uniform după reguli stabilite mereu de alţii, mereu cu mult înainte să ajungem noi aici, mereu mai înţelepţi şi mereu având Dreptatea, sau pe Dumnezeu sau Legea de partea lor. Şi atunci, exploziv, penibil şi zgomotos, creăm spectacol şi distrugem legi. Uneori spectacolul e puternic şi schimbă cutume. Alteori ne prăbuşim fără suflare şi nu rămâne nimic în urma lui. Doar fum şi o căldură stranie, ca în urma unui foc de armă. LSD Theatre Show nu este teatru. Este spectacol”. Astfel este prezentat spectacolul cu piesa LSD, din distribuţia căruia fac parte Isabela Neamţu şi Matei Chioariu, regia fiind semnată de Horia Suru.

**Un grup format din peste 30 de poeţi români a lansat astăzi o scrisoare deschisă, către preşedintele şi membrii juriului de acordare a Premiului Naţional de Poezie Mihai Eminescu - pentru Opera Omnia prin care îşi manifestă nemulţumirea faţă de decizia de desemnare a lui Gabriel Chifu drept câştigător al ediţiei din 2015 a marelui premiu.**   
luni, 19 ianuarie 2015

Poeţii nemulţumiţi consideră că prin acordarea premiului vicepreşedintelui Uniunii Scriitorilor din România, Gabriel Chifu, „s-a încălcat adevărul poeziei”. „Prin ce s-a întâmplat la Botoşani, când un premiu de prestigiu superlativ a revenit unui poet cel mult onorabil, în dauna unor poeţi într-adevăr superlativi, aţi făcut un lucru grav: aţi încălcat adevărul poeziei”, se arată în scrisoare.

Semnatarii protestului îl acuză pe preşedintele juriului, Nicolae Manolescu, dar şi pe ceilalţi membri ai juriului că „s-au îndepărtat în anii din urmă de spiritul acestui premiu, care ar trebui să impună respectul contemporanilor noştri”.

„Credem și simțim că v-ați îndepărtat în anii din urmă de spiritul acestui premiu, care ar trebui să impună respectul contemporanilor noștri. Să nu uităm cine a fost premiat și celebrat la Botoșani din 1991 încoace: e o listă deja lungă care face onoare poeziei românești din secolul XX, de la Mihai Ursachi și Gellu Naum la Mircea Ivănescu, Emil Brumaru și Angela Marinescu. În ciuda oricărei relativizări critice prin care am putea justifica premierea unui poet ajuns la deplina maturitate artistică în detrimentul altuia, un cititor înfocat și un bun cunoscător al literaturii române din ultimele decenii nu poate comite astfel de erori fără a fi bănuit de malversație. Sau de dezertare de la misiunea care v-a fost încredințată. Sau de servirea unor interese de grup care nu au legătură cu răsplătirea și celebrarea vocilor poetice care ne-au marcat epoca și răsună cu cea mai mare claritate în literatura noastră de azi. Ceea ce s-a întâmplat în 2015, prin premierea lui Gabriel Chifu, după decizia aproape la fel de flagrantă din 2013, când laureat a fost Nicolae Prelipceanu, adică răsplătirea unor literatori și funcționari conștiincioși, și nu a unor poeți care sunt repere, stele fixe pentru cei de azi, arată că nu vă mai pasă", afirmă semnatarii scrisorii deschise.

„S-a ajuns la nişte decizii discreţionare pe care le ia exclusiv domnul Nicolae Manolescu, care conduce Uniunea Scriitorilor şi juriul de la Botoşani al Premiului Mihai Eminescu de undeva de la Paris. Prin tot felul de interpuşi, e hotărât de câţiva ani să-şi răsplătească apropiaţii, nu să răsplătească [valoare](http://evz.ro/micapublicitate)a literară”, a declarat, pentru AGERPRES, poetul Claudiu Komartin. El a adăugat că „răul a fost deja făcut”, însă, în numele colegilor săi, solicită ca asemenea „erori care duc în derizoriu un premiu important să nu se mai întâmple şi pe viitor”.

**Războaie, aventuri, iubiri, vânătoare, faimă...**

joi, 02 aprilie 2015

O viaţă cu atâtea ingrediente, care promitea nu tot timpul lapte şi miere, dar măcar un altfel de curs al destinului. Dar cea care a decis până la urmă destinul celebrului scriitor Ernest Hemingway a fost o întâmplare considerată de biografi şocantă.

Potrivit unora dintre biografii celebrului scriitor, ceea ce l-a măcinat sigur şi precis a fost sinuciderea tatălui său. Bântuit de o depresie şi de greutăţile financiare, acesta s-a împuşcat în cap. Scriitorul a fost devastat, mai ales că începuse să câştige bine din ceea ce scria şi spera să spera să ăşi poată ajuta tatăl. Potrivit unor cunoscuţi de-ai săi, el a afirmat la un moment dat că probabil va muri în acelaşi fel. La câteva luni după moartea tatălui său, prolificul scriitor a finalizat romanul „Adio, arme!”, care s-a vândut foarte bine.

Părea că a depăşit momentul, „succesul nu mai avea deja secrete pentru el” după cum avea să noteze presa vremii, dar...Sinuciderea tatălui său l-a urmărit de-a lungul vieţii. La un moment dat, scriitorul nu mai putea să finalizeze ce scria, avea goluri de memorie, ajunsese o epavă din cauza abuzului de alcool, dar şi a numeroaselor accidente grave pe care le suferise de-a lungul anilor, printre care şii două accidente de avion. În ultimă instanţă s-a internat într-o clinică, unde a fost supus unui tratament cu electroşocuri. Rezultatul a fost catastrofal. Deşi părea că se simte mai bine, Hemingway şi-a dat seama că nu mai era în stare să scrie nici măcar o frază decentă. Depresia şii paranoia au revenit, iar odată cu ele mai multe încercări de sinucidere, urmate de alte internări şi noi sesiuni de electroşocuri. În dimineaţa zilei de 2 iulie 1961 s-a împuşcat cu una dintre carabinele sale preferate. Tot unii dintre biografii săi notează că, „trăindu-şi viaţa la maxim, scriitorul nu a mai ştiut cum să îşi trăiască sfârşitul”.

**Gabriela Adameșteanu va intra în dialog cu cititorii, în această seară, la librăria Humanitas- Cişmigiu. „Drumul egal al fiecărei zile”, este romanul pe care îl va lansa.**  
luni, 15 iunie 2015

Gabriela Adameşteanu va vorbi în seara aceasta, de la ora 19.00, despre România anilor ’50, suprinsă în romanul său. Distins cu Premiul de Debut al Uniunii Scriitorilor şi Premiul Academiei, „Drumul egal al fiecărei zile”, apărut la editura Polirom, a fost tradus în Bulgaria, Franţa şi Germania.

 România, anii ’50. Într-o cameră dintr-un oraş de provincie, trei personaje: mama, fiica adolescentă şi unchiul. Tatăl lipseşte – e în închisoare. Unchiul, un intelectual remarcabil, este marginalizat după excluderea din Partidul Comunist din cauză că a simpatizat cu Garda de Fier. Mama îmbătrâneşte tot mai mult şi se străduieşte să păstreze amintirea tatălui, în timp ce tânăra Letiţia trăieşte bucuriile şi neliniştile vârstei sale. Pe fundal, se văd cozi la apă minerală şi la gaz, se aude zumzetul radioului cu sonorul dat la minim (Vocea Americii), se întrezăreşte şi mica valiză pregătită pentru cazul în care Securitatea ar veni să-i aresteze… Curând, Letiţia pleacă la Bucureşti, şi odată cu această plecare începe povestea iniţierii ei, în care unchiul o va însoţi pas cu pas, urmându-şi menirea de a se sacrifica mereu pentru ceilalţi.

Romanul a fost primit foarte bine peste hotare.

„În camera familială, ca şi în aceea de cămin, Letiţia se sufocă mereu de viaţa sa prea mărginită. Totuşi, chiar dacă eroina are impresia că nu i se «întîmplă niciodată ceva deosebit», esenţialul este pe cale să se petreacă: din întrebările şi sfîşierile sentimentale, din alegerea între indignare şi supunere, între dezvăluire şi tăcere, un destin se construieşte sub ochii noştri. Gabriela Adameşteanu excelează în descrierea intruziunii politicului în viaţa intimă. Ea reuşeşte să facă simţite, aproape fizic, promiscuitatea sufocantă, nevoia vitală de singurătate, cu accente care amintesc uneori de Virginia Woolf, cea din  O cameră separată. Drumul egal al fiecărei zile este un frumos portret al femeii aflate în pragul maturităţii, asupra căreia planează umbra maşinăriei totalitare.” (scrie Stéphanie Dupays, Le Monde)

**Muzeul Naţional de Istorie a României (MNIR) va găzdui începând de miercuri, 1 iulie 2015, expoziţia de fotografie artistică intitulată „Pietrele rămân. Castele din Transilvania”, al cărei autor este Ferencz András.**

luni, 29 iunie 2015

Vernisajul expoziţiei va avea loc miercuri, 1 iulie 2015, începând cu ora 13:00, la sediul muzeului din Calea Victoriei nr. 12, Bucureşti.

Fotografiile prezentate în expoziţie au fost realizate în cursul anului 2014. Autorul lucrărilor, Ferencz András, a urmat cursurile Şcolii Populare de Arte din Târgu-Mureş, Secţia Fotografie. Împreună cu profesorul şi colegii lui, a efectuat o vizită de genul photowalking la castelul Teleki din Gorneşti. Atunci s-a născut prima fotografie panoramică despre castelul respectiv, dar a luat naştere şi ideea de a vizita şi de a imortaliza castelele din centrul Transilvaniei, din judeţele Cluj şi Mureş. Au urmat câteva „pelerinaje” împreună cu familia la Sânpaul, Ogra, Ocna de Mureş, Cisteiu de Mureş, Ozd, Răscruci, Bonţida, Mănăstirea, Coplean, Brâncoveneşti, Urmeniş, Dumbrăvioara, Cetatea de Baltă şi Sânmiclăuş, unde au fost realizate fotografiile expuse. Majoritatea acestora sunt făcute prin tehnica de contopire digitală a mai multor cadre, prin care s-a obţinut efectul fish-eye sau panoramic.

Ansamblul fotografiilor arată realitatea dură de astăzi. Clădirile, care pe vremuri aparţineau nobilimii ardeleneşti, au fost naţionalizate în perioada comunistă, iar în ultimii ani au fost restituite sau vândute. La fel ca şi proprietarii lor, au avut parte de o soartă vitregă. S-au ruinat şi, într-un fel sau altul, au ajuns să simbolizeze avatarurile istorice din secolul al XX-lea. Cu toate acestea, construcţiile deteriorate, respectiv ruinele lor, mai poartă pe ele urmele strălucirii de odinioară şi ale frumuseţii arhitecturale. Chiar dacă şi-ar dori, autorul nu şi-a propus „salvarea” acestui patrimoniu deosebit de valoros, deoarece situaţia fiecărui castel este diferită şi trebuie tratată cu mare grijă. Renovarea în sine nu poate reprezenta singurul obiectiv al unei strategii de revigorare. Fără accesul publicului larg sau fără activităţile culturale calitative şi atractive, castelele riscă să aibă parte – pe lângă cel fizic – şi de un declin moral. Fotografiile expuse îl invită pur și simplu pe vizitatorul expoziției la o călătorie peste secole, care să evoce trecutul și să îi permită să cunoască prezentul și să intuiască viitorul.

**Ion și Doina Aldea-Teodorovici, cei doi artişti basarabeni care au murit tragic, într-una ccident de cirulaţie, acum 23 de ani, vor fi comemorați la Paris, Londra, Roma, Madrid și alte orașe ale lumii.**

vineri, 30 octombrie 2015

La 23 de ani de la trecerea în neființă a cuplului Ion și Doina Aldea-Teodorovici, Diaspora Unionistă organizează, în colaborare cu Blocul Unității Naționale, proiecția filmului documentar „Te iubesc, Ion și Doina”. Astfel, începând de astăzi, filmul va fi proiectat atât în principalele capitale europene - Londra, Paris, Roma, Madrid, Atena, Dublin, cât și în SUA și Canada.

„Moartea celor doi artişti a reprezentat o tragedie naţională. Deşi au trecut mai bine de două decenii de când cei doi nu mai sunt printre noi, creaţia lor va rămâne veşnic vie. Ei sunt părinţii muzicii patriotice din perioada renașterii naționale. Să-i pomenim, să le cântăm muzica şi să ne amintim cât de frumoşi și unici au fost", a declarat Serghei Petrovschi, președintele Asociației "Moldova Vision" (Dublin, Irlanda). Ion și Doina Aldea-Teodorovici şi-au [pierd](http://evz.ro/micapublicitate)ut viaţa în noaptea de 29 spre 30 octombrie 1992, în urma unui grav accident rutier, produs în apropierea localităţii Coşereni, din judeţul Ialomiţa, la 49 de kilometri de Bucureşti.