**EVENIMENTUL ZILEI 2018**

**POLITICĂ**

***Mirel Palada, din nou la DNA. Acuzații GRAVE: „HOȚII străgă hoții! USR continuă să ÎNCALCE LEGEA”***

P C 20 octombrie 2018, 13:46

Sociologul Mirel Palada a dat o declarație de martor la DNA, în dosarul în care procurorii anticorupție cercetează felul în care USR ar fi încălcat legea finanțării partidelor politice, la alegerile parlamentare din 2016. Fostul purtător de cuvânt al Guvernului Victor Ponta susține că membrii Uniunii Salvați România continuă să încalce legea și lansează campanii de primiri de donații online.

[Ancheta](https://evz.ro/tag/ancheta) [DNA](https://evz.ro/tag/dna) privitoare la modul în care a fost finanțată campania electorală a [USR](https://evz.ro/tag/usr), la alegerile parlamentare din 2016,. a continuat cu înregistrarea unui declarații a sociologului [Mirel Palada](https://evz.ro/tag/mirel-palada). El a depus, în luna iunie, o plângere penală împotriva și a fost audiat, atunci, de anchetatori. Acum, el a dat detalii, pe Facebook, despre mersul anchetei: „Plângerea penală pe care am depus-o la DNA își urmează cursul. Zilele acestea am depus declarație de martor în respectivul dosar. Autoritățile statului au ținut cont de suspiciunile mele întemeiate și cercetează felul în care USR a încălcat legea finanțării partidelor politice la alegerile parlamentare din 2016”.

În context, fostul purtător de cuvânt al Guvernului Ponta a lansat noi atcuri la adresa Uniunii Salvați România În acest context, în care USR este cercetat pentru finanțare ilegală, ei continuă să încalce legea și să lanseze campanii de primiri de donații online. În fariseismul lor de penali care strigă „fără penali în funcțiile publice”, acum au ajuns să ceară public câte 50 de lei de cetățean, pentru a-i plăti pe cei care să îi reprezinte în secțiile de votare la următorul rând de [alegeri](https://evz.ro/tag/alegeri). Ei, principialii, deontologii, cei care rostogolesc indignați ochii în cap că partidele plătesc oamenii în activitatea politică, ei au ajuns să anunțe public că vor da bani reprezentanților lor la secția de votare. Ei, in corpore, prin întreg partidul, sunt de fapt cu toții cercetați penal pentru finanțare ilegală. Și tot ei persistă în aceleași practici ilegale. Și, culmea culmilor, fățărnicia fățărniciilor, tot ei strigă că ceilalți sunt penali. Hoții care strigă „hoții”. Vă place cum își iau țara înapoi?”.

***RAGNEA, atac FĂRĂ PRECEDENT la adresa lui IOHANNIS. „Singurul OBIECTIV este distrugerea PSD”***

Iulia Moise 30 septembrie 2018, 20:39

Duminică seară, Liviu Dragnea, liderul PSD, a vorbit la postul de televiziune România TV despre planul pentru dărâmarea Guvernului și despre rolul lui Iohannis în acest plan. De asemenea, politicianul a discutat și despre rezoluția din Parlamentul European privind România.

Despre 10 august, le-a spus ce le-am spus și noi. Nu cred că într-o țară, șeful statului ar fi ieșit să încurajeze să se iasă la un protest neautorizat și în a doua zi. Declanșarea efectivă a articolului 7 nu se va pune în practică nici pentru Ungaria. Este o operațiune plecată din țară, de la [Iohannis](https://evz.ro/tag/iohannis), de la Macovei, care alimentează în permanență cu minciuni. Au folosit fotografii de la proteste din alte țări, pentru a spune că sunt fotografii de la protestul de la noi. Nu au lăsat nimic la voia întâmplării.

Băsescu a făcut multe greșeli, dar niciodată nu și-a denigrat țara, s-a bătut cu liderii europeni. S-a bătut pentru orice ar fi creat avantaj pentru România. Aceste lucruri pleacă de la Iohannis. Are un singur obiectiv: un al doliea mandat. Nici el, nici PNL, după patru ani, nu pot prezenta un proiect concret. Vrea doar scandal. În 2019, anul în care vor continua măsurile pozitive, va fi pus într-o postură dificilă. Are un singur obiectiv, distrugerea PSD și a Guvernului. Mijloacele lui sunt ilegale. A folosit oameni din instituții. S-a bazat pe minciună, scandal, dezbinare, stradă. El a avut un singur proiect politic în 2016: împotriva mea și împotriva Guvernului. A mai făcut ceva, programul la PE era ca doamnei prim-ministru să i se dea câteva minute să își apere țara. Iohannis nu a tras sfori să blocheze această rezoluție. A tras sofori doar să se amâne pentru când nu va fi el acolo. Premierul va merge să își apere țara.

 Întrebat care sunt planurile lui Iohannis și ale PNL, la nivel național, [Dragnea](https://evz.ro/tag/dragnea) a declarat „Are același plan ca în 2016, să îl cheme pe Tăriceanu și să îi spună să facă alianță cu celelalte partide. Singurul obiectiv este acela să cadă PSD și să își pună un Guvern al lui. El a și promis că va da jos Guvernul și va pune un Guvern al lui. Mai sunt doar 5 Guverne social democrate în Europa”.

***Secretele ruşinoase ale politicienilor. UN OM DIN SISTEM A VORBIT. Cioloş, Orban, Blaga şi Antonescu, în prim-plan***

A A 23 septembrie 2018, 11:15

Lucian Duță, fostul preşedinte al Casei Naţionale de Asigurări de Sănătate, an lansat o serie de critici la adresa liderilor liberalilor.

Fostul președinte al CNAS, Lucian Duță, lansează o serie de critici la adresa liderilor liberali, numindu-i pe aceștia niște „șomeri de lux din politică”.

„Șomerii de lux din politica românească! in mod evident intr-o societate normala la cap politicienii sunt aceia care trebuie sa fie exemplu pt tot ceea ce numim bun simt!si când spun asta ma refer la faptul ca ei ar trebui sa fie niște oameni bine ancorati in realitatea cotidiană ,sa aibă o moralitate cât mai puțin contestabilă si mai ales trebuie sa fi trecut prin niște scoli care i-au propulsat in joburi ,de preferat in mediul privat!pt ca numai așa pot demonstra ca sunt capabili sa facă ceva prin propriile puteri!si mai ales pot clama faptul ca nu sunt dependenți de veniturile realizate din politica!daca ne uitam pe maidanul pseudotiganesc ,numit politica din România ,observăm cu amuzament ca nici unul din politicienii actuali din România ,care se proclama lideri politici ,nu îndeplinesc nici măcar parțial cerintele de mai sus!

As putea începe cu [Ciolos](https://evz.ro/tag/ciolos): omul are o inteligenta mediocra,absolvent de liceu agronomic si cocoțat pe cele mai înalte funcții din stat aparent de nicaieri!cum s-a terminat cu proptelele politice puse de altii ,omul e șomer!nu știe nimic,nu e bun de nimic!practic un impostor care incearca (si probabil ca va si reusi) sa-si capete un post la europarlamentare ducând de nas o mâna de oameni creduli si care își pun sperante deșarte intr-un lider fals!un alt exemplu este Ludovic [Orban](https://evz.ro/tag/orban) ,actualul președinte de la [PNL](https://evz.ro/tag/pnl)! omul este fabulos!daca-i urmărești cariera profesională observi cu stupoare ca aproape nu a muncit niciodata!individ mărunt,măcinat de obsesii de preamărire e si el la fel ca omologul Ciolos,un șomer!

Orban, din momentul 2016, când nu a mai putut fi pus pe nici o lista de partid astfel încât sa poată sa-si mai justifice existenta nu face nimic! ah, scuze! e șef la PNL, partidul ala apropiat de mediul privat si care încurajează munca si investițiile! si mai ales libertatea (sic!). dar, are un singur vis! sa reziste pana in mai, sa se pună pe un loc la europarlamentare si gata, a rezolvat! va avea din nou un job (e adevărat plătit de stat!).

Un alt exemplu este Vasile [Blaga](https://evz.ro/tag/blaga)! Fost copreședinte la PNL si președinte la PDL! ambele partide, de dreapta! omul asta, la fel ca Orban sau Ciolos, de când l-a eliminat “statul paralel” si nu a mai putut fi pus pe liste, e …ati ghicit, someeeer! dar nu-i nimic! exact ca un buldog își va înfinge colții in lista de la europarlamentare si da,va capătă din nou un job!Nu pot sa nu închei raidul de la vârful PNL-ului fără sa-l uit pe Crin [Antonescu](https://evz.ro/tag/antonescu)!Omul nu mai are nevoie de nici o prezentare!N-a muncit in viața lui dar se visa președinte (la fel ca Ciolos,nimic nou) ,fost președinte PNL, s-a retras din politica in 2016!pt totdeauna ,a zis el!

Da,dar nu înainte de a impune pe soție vicepreședinte in Parlamentul European,cu o retribuție pe măsura!iar el din 2016 e șomer!pana acum câteva zile in care am asistat buimaci la marea revenire: Dl Antonescu ne-a anunțat ca se întoarce in politica Pt a candida pe un loc la europarlamentare! si ne-a si argumentat de ce: soția nu mai candidează, deci… Ah, uitasem ca un post la europarlamentare e garantat familiei Antonescu! Pe viața! Ca sa aibă oamenii un venit decent! chiar daca e plătit de fraieri! Deocamdata azi am arătat “elitele” dreptei, de profesie șomeri in absenta joburilor oferite de stat!In partea a doua ne ocupam de “elitele stângii”, a scris Lucian Duță pe [Facebook](https://www.facebook.com/permalink.php?story_fbid=562367417527289&id=100012621063973&__tn__=K-R).

***Putin și Trump au scris ISTORIE. Decizia care poate schimba VIITORUL omenirii***

A D 28 iunie 2018, 16:13

Putin şi Trump au stabilit când se vor întâlni pentru prima dată. Cei doi lideri vor discuta față-n față pe 16 iulie, la Helsinki, în primul summit bilateral, anunţă Kremlinul şi Casa Albă.

Preşedintele rus Vladimir [Putin](https://evz.ro/tag/putin) şi omologul său american, Donald [Trump](https://evz.ro/tag/trump), se vor întâlni pe 16 iulie, la [Helsinki](https://evz.ro/tag/helsinki), pentru primul lor summit bilateral, a anunţat joi Kremlinul şi Casa Albă, transmit agenţiile internaţionale de presă, precizează [Agerpres.](https://www.agerpres.ro/politic-ex/2018/06/28/update-putin-si-trump-se-vor-intalni-pe-16-iulie-la-helsinki-in-primul-summit-bilateral-anunta-kremlinul-si-casa-alba--136205)

Cu prilejul întrevederii de la Helsinki vor fi abordate 'stadiul actual şi perspectivele de dezvoltare a relaţiilor ruso-americane', precum şi principalele subiecte internaţionale, menţionează comunicatul emis de Kremlin.

La rândul său, Casa Albă a precizat că 'cei doi lideri vor discuta despre relaţiile între Statele Unite şi Rusia, precum şi despre o serie de subiecte legate de securitatea naţională'.

Anunţul a fost făcut simultan la Moscova şi Washington, potrivit celor convenite în timpul discuţiilor purtate în ajun de consilierul pentru securitate naţională al Casei Albe, John Bolton, în capitala rusă, unde s-a întâlnit cu preşedintele Putin, care a declarat că doreşte o revigorare a relaţiilor ruso-americane.

Acestea se află în cel scăzut punct de după Războiul Rece, printre sursele de tensiune aflându-se războiul din Siria, criza din Ucraina şi acuzaţiile de ingerinţă a Rusiei în alegerile prezidenţiale din SUA din 2016.

Consilierul de politică externă al Kremlinului, Iuri Uşakov, a declarat miercuri seară, după întrevederea cu John Bolton, că summitul va avea loc într-un stat terţ convenabil ambelor părţi şi că pentru pregătirea sa au fost necesare mai multe săptămâni.

Donald Trump afirmase miercuri că summitul va avea loc, cel mai probabil, după summitul NATO de pe 11 şi 12 iulie, de la Bruxelles, indicând Helsinki drept posibilă gazdă a întâlnirii.

Precedentele întâlniri între preşedinţii rus şi american au avut loc doar în marja unor reuniuni internaţionale, ultima dată în noiembrie la summitul Asia-Pacific din Vietnam.

***Vanghelie încearcă al treilea partid***

I D 6 iunie 2018, 00:00

Fostul primar al Sectorului 5 din Capitală, Marian Vanghelie, construiește un nou partid, a treia sa încercare de reinventare politică după ce a fost exclus din PSD.

Fostul vicepreședinte social-democrat a spus că noul vehicul electoral va avea o doctrină „de stânga” și este creat în colaborare sindicatele. „Primul obiectiv al partidului va fi scoaterea ofițerilor SRI din politică”, a spus [Vanghelie](https://evz.ro/tag/vanghelie), citat de România Liberă. Fostul social-democrat vrea să fuzioneze cu cât mai multe partide mici pentru a realiza o platformă de stânga. Vanghlie nu vrea să dezvăluie, pentru moment, numele partidului.

Aventuri

După ce a fost exclus din PSD, Vanghelie a înființat la începutul anului 2015 Partidul Social Românesc (PSRo) alături de fostul președinte PSD Mircea Geoană. În partid s-au înscris 10 senatori și deputați. După ce Vanghelie a fost reținut de procurori, Geoană s-a delimitat de acesta și fostul edil a abandonat construcția politică. În anul 2016, înainte de alegerile locale și parlamentare, Vanghelie a încercat să reconstruiască Partidul Dreptatea Socială (PDS) și a racolat patru parlamentari, însă proiectul nu a continuat. În toamna lui 2016, Vanghelie a cochetat și cu Partidul Ecologist Român.

 O întâlnire explozivă în Turcia

Vanghelie a relatat că fostul director SRI George [Maior](https://evz.ro/tag/maior) și fostul adjunct al acestuia, Florian [Coldea](https://evz.ro/tag/coldea), se află în spatele partidului lui Victor [Ponta](https://evz.ro/tag/ponta).

„A fost o întâlnire acum trei luni, trei luni și ceva, în Turcia, nu mai știu exact, între Maior, Coldea și Ponta. Cred că a fost o întâlnire în care și-au reproșat ce au avut de reproșat și au decis că singura șansă este să se reîmprietenească, poate să mai repare ceva din ce s-a mai stricat. Atunci au stabilit punerea în practică a proiectului noului partid al domnului Ponta. Și formula de susținere a domnului Maior în continuare ca ambasador în SUA”, a spus Vanghelie, pentru România Liberă.

***Cea mai gravă consecință a Terorii DNA: distrugerea prestigiului judecătorilor***

M C 13 aprilie 2018, 00:00

Consecințele nenorocirilor produse ani la rând de către Gruparea de Criminalitate Organizată alcatuită din Direcția Națională Anticorupție (DNA), Serviciul Român de Informații (SRI) și Înalta Curte de Casație și Justiție (ÎCCJ) vor fi de o gravitate și o amploare imense, ne vor costa enorm și vor lăsa urme adânci în societatea românească.

Să vedem de ce! Odată cu desecretizarea Protocolului de cooperare încheiat între [SRI](https://evz.ro/tag/sri) şi Parchetul General, a devenit limpede că activitatea de Poliție politică a Grupării a fost una laborios premeditată. Acest Protocol, la fel ca și celelalte 63 încheiate între SRI și alte instituții ale statului român, a putut să apară doar în condițiile existenței unei voințe supreme în stat. După cum am încercat să explic în repetate rânduri, din primele clipe ale primului mandat al lui Traian Băsescu, Consiliul Suprem de Apărare a Țării (CSAT) a emis Hotărârea nr. 17/28.02.2005.

Rămasă secretă până în prezent, Hotărârea a trecut corupția în clasa amenințărilor la adresa securității și a fost inclusă în structura Strategiei de securitate națională. În baza acestei Hotărâri a CSAT și a Legii 51/1991, privind securitatea naționala a României, lege care nu conține nicio mențiune cu privire la corupție ca având legătură cu siguranța națională, între Serviciul Român de Informații și Parchetul de pe lângă Înalta Curte de Casație și Justiție s-au încheiat Protocoale și Planuri de Colaborare, care au născut celebrele de acum Echipe mixte.

Prin constituirea acestor Echipe, ofițerul de informații a fost introdus absolut ilegal în activitatea judiciară. Echipa procuror-polițist judiciarist, constituită potrivit Codului de Procedură Penală, a fost ilegal extinsă și a devenit compusă din ofițer de informații, procuror și polițist. Codul de Procedură Penală, o lege organică, a fost practic modificat de o Hotărâre a CSAT, de Protocoalele și Planurile de Colaborare, în condițiile în care, potrivit Constituției, unica autoritate legiuitoare a țării este Parlamentul. În baza acestor Protocoale și Planuri de Colaborare, Statul Paralel a declanșat o veritabilă Teroare, prin intermediul brațului său înarmat, Gruparea de Criminalitate Organizată SRI-[DNA](https://evz.ro/tag/dna)-ÎCCJ.

Vânătoarea de oameni a avut drept scop anihilarea prin arestare a celor mai importanți politicieni, oameni de afaceri și patroni media, care ar fi putut împiedica sau îngreuna acapararea puterii politice, economice și financiare de către un grup de uzurpatori bine descris de colegul meu, Dan Andronic, în serialul său „Noi suntem statul”.

În baza unor dosare lucrate la DNA, majoritatea având între coperți denunțuri mincinoase, probe falsificate și elemente din categoria securistă „s-a stabilit că”, „există indicii că”, etc, nenumărați oameni au fost arestați, judecați cu încălcarea unor drepturi procesuale elementare și condamnați la ani grei de închisoare. Ceea ce unii dintre ziariști știam, respectiv conținutul Protocoalelor și Planurilor de Colaborare, a ieșit acum la iveală. Primul, cel încheiat între SRI și Parchetul General a fost făcut public. Mai sunt încă 63, cu alte instituții ale statului. Credeți-mă, surprizele vor fi mari cînd vor fi desecretizate și acestea.

Cam asta este situația, pe scurt, la zi. Spuneam, însă, de consecințe. Ele nu sunt deloc greu de anticipat. În primul rând, dosarele penale care au fost construite de echipele procuror-securist-judiciarist sunt nule, iar aceasta nu mai este doar o opinie a unora, ci o certitudine deja probată. Aceste dosare au fost alcătuite altfel decât prevede Codul de Procedură Penală, de unde și nulitatea lor absolută. Arestați ilegal, judecați și condamnați tot ilegal, victimele Grupării de Criminalitate Organizată DNA-SRI-ÎCCJ nu vor ezita în a-și obține reparații și despăgubiri.

**CULTURĂ**

***Reflecții despre artă. Dadaismul este politic, artistic, estetic, filosofic, critic, utopic…***

D L 25 decembrie 2018, 00:00

Pornind tot din anii ’60, în societățile capitaliste dezvoltate au apărut fenomene noi de reconsiderare, în care ruptura de insuportabila banalitate a realului și dorința de întoarcere la adevărata viață au îmbrăcat forme semantice de tipul: a contesta, a experimenta, a crea, a seduce.

Nemaifiind un fenomen marginal, deși acolo luase ființă (hipioți, inadaptați social, experimentatori, oameni cu situații sociale dificile), copiii claselor elitiste refuză să accepte normele și reperele morale ale părinților lor pentru a inventa o lume mai bună. Apăruți din clasa medie sau din lumea privilegiaților, ei încearcă să se rupă de ipocrizia și de suficiența unui model în care simt un profund vid moral și absența sensului. Ei aspiră la o fericire autentică și liberă, neîngrădiți de canoanele învechite ale societății morale anterioare. Vor alte feluri de a iubi, de a se îmbrăca, de a trăi, de a crea.

[Arta](https://evz.ro/tag/arta) secolului XX se caracterizează prin faptul că manifestările ei sunt aproape complet diferite de ceea ce artiştii europeni creaseră de-a lungul secolelor anterioare. Dacă avem în vedere cubismul, abstracţionismul, dadaismul şi suprarealismul, adică mişcările avangardiste majore, putem să înţelegem rapid cât de puternică şi profundă a fost desprinderea, trăită uneori mai degrabă ca o ruptură violentă de tradiţia veacurilor precedente.

Dadaismul în special aduce o schimbare de sens majoră. Contestare și convertire a corpului, a gândirii, a emoțiilor și a percepțiilor, dar și un apel la o inteligență nouă. Refuză tot, formând în același timp o comunitate ce capătă sens, în ciuda voinței sale, un sens pe care el însuși îl răspândește. Dadaismul este politic, artistic, estetic, filosofic, critic, utopic…și fără iluzie, așa cum era de așteptat după Primul Război Mondial.

Tot după Primul Război Mondial, pisoarul lui Marcel Duchamp sublinia, într-un minimalism evident, destinul tragic al artei în imposibila sa revoltă-supunere față de civilizația industrială.  Folosind un obiect fabricat în serie, “ready-made”, și punând în mod solidar problema operei de artă, a raportului dintre bani și consum, Duchamp a realizat un manifest prin care a dezvăluit fragilitatea de care va suferi societatea chiar în jurul esenței operei.

Această revoltă, pe care o putem numi chiar contracultură, vrea să aducă laolaltă fericirea și revoluția, sinele și comunitatea, și totodată să se definească prin respingerea sistemului – politica, normele sociale, demersurile, instituțiile- care ne obligă să ne conformăm (Joseph Heath, Andrew Potter – Revolta consumată). Însă capitalismul contemporan se adaptează perfect acestui refuz de conformare, pe care-l transformă în obligația de a consuma.

Astfel, pentru a fi “altfel”, frumos, trebuie să investești în mărcile căutate, scumpe dar care sunt și înzestrate cu o semnificație pe care o dobândesc imediat. Este un fenomen de recuperare a societății abundenței, tocmai cea ale cărei baze încerca să le submineze revolta. Mijloacele de informare în masă și tehnologia în general contribuie mult la acest fenomen de transformare a contraculturii într-un produs de cumpărat, într-o valoare comercială.

Secolul XXI adâncește și mai tare provocarea contraculturii. În domeniul artei, este de bon ton să ai în colecție lucrări cât mai scumpe ale unor artiști “la modă”, de cele mai multe ori cumpărate la prețuri exorbitante, dar într-o exhibare totală la marile case de licitații. O falsă revoltă, care intră în saloanele elitiste, în casele marilor colecționari, ca un soi de jucărie pentru bogații plictisiți. Este logica contestării-instituționalizării-comercializării, pe care o intuia [Andy Warhol](https://evz.ro/tag/andy-warhol), cu portretele sale ale unor celebrități (Marylin Monroe, Lisa Minelli, Elisabeth Taylor, etc) și cu cele ale dolarilor. De fapt, chiar el declara : “opera mea nu lasă nimic de făcut criticilor, și nici publicului, cu excepția cumpărării ei, dacă există oameni suficient de snobi (silly) să o facă, așa cum majoritatea sigur sunt”. El a intuit potențialul comercial al artei sale și a învățat să vadă “arta comercială ca artă reală și arta reală ca artă comercială”.

Mecena au devenit investitori în artă. Prin reacție mimetică, parte din artiștii contemporani, dintre care majoritatea lucrează în publicitate, au devenit și ei oameni de afaceri.

Epoca contemporană suportă oare această atitudine critică aparentă, această flagelare intelectuală fără suferințe reale în fapt, un scenariu în care orice este posibil?

Tema sfârșitului artei în societatea modernă și contemporană, ca o revoltă împotriva sistemelor  definite se poate face și prin abordarea exhaustivă a modalităților de interpretare a fenomenului artistic.

Interpretarea operei ca proces de receptare a ei presupune că opera își dezvăluie semnificațiile funcție de însușirile atribuite de receptor, de cel ce o privește.

Pluralismul ce guvernează acum lumea artei și interpretarea ei este o adevărată provocare adresată tuturor celor interesați de direcția în care arta și cultura în general se îndreaptă. Cu un efort de interpretare a fenomenului artistic devenim conștienți de multitudinea de semnificații pe care arta contemporană o poartă.

***„REGELE VALSULUI” va susține patru concerte în inima țării – 25.000 de oameni sunt așteptați***

F S 14 decembrie 2018, 12:53

Celebrul violonist André Rieu va susţine cel de-al patrulea concert, la BT Arena din Cluj-Napoca, pe 7 aprilie 2019, după ce cererea de bilete pentru primele trei concerte programate în zilele de 4, 5 și 6 aprilie a înregistrat un nou record în rândul evenimentelor concertistice din România.

Solicitările permanente, mesajele și entuziasmul publicului l-au convins pe André Rieu, și pe membrii echipei sale, să facă toate demersurile necesare pentru a le onora și pentru a le răsplăti încrederea.  Astfel, de pe 4 și până pe 7 aprilie, sărbătoarea bucuriei și a muzicii interpretate de celebrul violonist André Rieu și de muzicienii Johann Strauss Orchesta, va uni peste 25.000 de oameni și va răsuna în inima Transilvaniei.

„[Regele](https://evz.ro/tag/regele) valsului” îi va încânta pe toți cei prezenți cu un spectacol excepțional cuprins în cadrul tunerului mondial 2019.

„Salut prieteni! Ne aflăm în Londra, unde tocmai am susținut concertul de Crăciun și sunt foarte, foarte încântat să anunț că vom susține patru [concerte](https://evz.ro/tag/concerte) în țara voastră atât de frumoasă, în România! Ne revedem curând!”, le-a transmis violonistul fanilor din România, prin intermediul unui nou mesaj video.

Concertele lui André Rieu sunt ca un foc de artificii al emoțiilor. Cu peste 100 de concerte pe an, André Rieu livrează publicului divertisment total cu melodii celebre, romantice, înțesate cu numeroase surprize, umor și soliști internaționali de primă clasă. Împreună cu cei 60 de muzicieni, membrii orchestrei sale Johann Strauss, cea mai mare orchestră privată din lume, carismaticul artist de origine olandeză susține turnee în întreaga lume de peste 30 de ani.

 Peste 40 de milioane de CD-uri și DVD-uri vândute, de 30 de ori numărul 1 în topurile internaționale și 500 de discuri de platină îl fac pe André Rieu un adevărat „maestru al mulțimii", titrează cu extaz New York Times. Videoclipurile publicate pe contul său de YouTube au atins până acum peste un miliard de vizionări și peste 3.7 milioane de fani îl urmăresc pe Regele Valsului pe Facebook.

 În luna iulie a acestui an, André Rieu și-a susținut concertele fantastice anuale, în aer liber, în orașul său natal din Olanda, Maastricht. Pentru prima dată, timp de 13 seri, mai mult de 15.000 de fani din peste 80 de țări au luat parte la concertele sale extraordinare de la Vrijthof.

André Rieu este căsătorit de peste 40 de ani și locuiește, alături de soția sa Marjorie, într-un castel romantic, ce se presupune că a aparținut lui D'Artagnan, unul dintre cei trei mușchetari, construit în anul 1452 în orașul său natal Maastricht din Olanda.

Cei doi au împreună doi fii și cinci nepoți.

***Școala Ardeleană, povestea ridicării unui popor oropsit***

F S 12 decembrie 2018, 00:00

Eveniment editorial de referință! Fundația Națională pentru Știință și Artă a publicat, sub egida Academiei Române și cu prilejul împlinirii a 100 de ani de la Marea Unire, patru volume de excepție: „Școala Ardeleană”.

Publicăm în patru volume masive (peste 6.500 de pagini) textele esenţiale din vastul dosar al „Şcolii Ardelene”, o mişcare cultural-politică ce domină secolul al XVIII-lea românesc în [Transilvania](https://evz.ro/tag/transilvania) şi o bună parte din secolul al XIX-lea.

Nu este prima oară când o parte din aceste documente ajung la cunoştinţa publicului românesc de pretutindeni (să ne amintim de excelenta ediţie alcătuită de regretatul profesor Florea Fugariu, în 1970 şi 1983), dar este prima dată când sunt depistate şi reproduse, într-o ediţie de asemenea proporţii, pe lângă textele istorice, lingvistice şi teologice (esenţiale pentru proiectul iniţiat de aceşti prelaţi ardeleni), şi texte ce privesc formarea spirituală şi morală a omului românesc, laolaltă cu altele ce privesc acţiunea lui practică (de la stupărit, pomărit şi cultivarea pământului, până la cultura viermilor de mătase)”, ne-a explicat Eugen Simion, coordonatorul Colecției Opere Fundamentale.

Prima piesă de teatru românească

În continuare, profesorul Eugen Simion: „Cel mai învăţat şi mai filosof dintre aceşti corifei ai iluminismului transilvănean, Petru Maior, nu ezită ca, pe lângă Istoria pentru începutul românilor în Dachia, să traducă manualul de sericicultură scris de abatele Ludwig Mitterpacher (1734-1814)… Samuel Vulcan, episcop de Oradea, întocmeşte un Tractat despre vindecarea morburilor poporului de la ţeară şi tot lui i se atribuie paternitatea primei piese de teatru româneşti, Occisio Gregorii in Moldavia vodae tragedice expressa (c. 1777-1780). Un altul, Vasile Popp, doctor în filosofie şi medicină la Viena, scrie despre Apele minerale de la Arpătac, Bodoc şi Covasna şi despre folosirea lor în «deschilinite patimi» etc.”.

 Fii de preoţi, fii de ţărani

E clar, artizanii „Școlii Ardelene” nu ratează niciun subiect: „Se scrie mult, despre orice, de la mitologia greacă la gramatica românească şi, de la bunele moravuri pe care trebuie să le deprindă tinerimea română, la Loghica („adecă partea cea cuvântătoare a filosofiei”), o prelucrare făcută de Samuil Micu, în 1799, după Fr. Ch. Baumeister. Este un secol rodnic, două-trei generaţii de ardeleni, treziţi la cultură, se grăbesc să cultive poporul lor, oropsit atâta vreme, şi să-i arate originea lui nobilă (daco-romană), istoria şi complexitatea limbii lui capabile să primească marile concepte ale metafizicii”, apreciază Eugen Simion. Apoi, o observație interesantă: „Cei mai mulţi dintre ei, dacă nu chiar toţi, sunt fii de preoţi şi fii de ţărani. Fac şcoală la Buda, Viena şi Roma şi, când o termină, se întorc în Transilvania lor şi fac şcoli (începând din 1754), devin profesori, predau, întocmesc abecedare, traduc din cărţile sfinte, alcătuiesc cărţi de rugăciuni pentru popor, slujesc în bisericile ortodoxe şi greco-catolice…”.

***Etnosculptură M.C.Donici: Artefacte vechi din 100 de ani***

Georgeta Petrovici 30 noiembrie 2018, 14:12

Artefacte dintr-o mare cultură populară, unicate șlefuite în zeci de ani de utilizare, s-au încărcat cu semnificații și au rămas cu frumusețea intrinsecă a formei. Iar acum esle sunt puse în valoare de compoziții neașteptate. Este ceea ce propune artistul vizual M.C Donici într-o nouă expoziție de etnosculptură, intitulată „Artefacte vechi din 100 de ani‟.

Expoziția va fi montată în 30 noiembrie, la Biblioteca Universității Politehnica Timișoara, iar vernisajul e programat marți, 4 decembrie, la ora 15.00.

 „Expoziția se vrea o prezență directă a celor 100 de ani de coagulare în realitate. O coloană mobilă înaltă de 10 m va fi prezentă în cadrul expozițional, marcând meandrele perioadei. Montată în holul interior al Bibliotecii Politehnicii, la intersecția multor drumuri interioare, ea poate fi văzută în lua decembrie 2018. În societatea globalizantă de astăzi, vom putea supraviețui prin conștiința culturală și pentru asta  vom avea nevoie de educație –  morală, nu doar funcțională-  în care să alocăm și noi 10% din PIB acestui domeniu fundamental‟, transmite artistul.

Expoziția „[Artefacte](https://evz.ro/tag/artefacte) vechi din 100 de ani‟ este un eveniment al Asociației Culturale Arte-Factum.

***Cenaclul Flacăra a renăscut la Sala Palatului***

Dan Gheorghe 5 noiembrie 2018, 00:00

Cenaclul Flacăra a renăscut printr- un spectacol grandios, de opt ore, la Sala Palatului. Duminică, 3 noiembrie 2018, la 45 de ani de înfiinţarea acestui fenomen cultural şi la 75 de ani de la naşterea poetului Adrian Păunescu, mii de oameni au fredonat melodiile încă vii, în spiritul lor.

Unul dintre artiştii care au urcat pe scena Sălii Palatului, [Ducu Bertzi](https://evz.ro/tag/ducu-bertzi), ne-a declarat că atmosfera din timpul spectacolului a fost extraordinară. O sală întreagă a cântat practic în acelaşi timp cu interpreţii.

Părea că publicul nu vrea ca spectacolul să se termine, fiecărui interpret cerându-i-se în acest sens bisuri. Asta a făcut ca spectacolul să dureze nu mai puţin de opt ore.

„Eu am cântat la ora 1 noaptea. Mi-a venit rândul cu o oră mai târziu, faţă de programul iniţial”, ne-a povestit Ducu Bertzi.

Acesta a remarcat totodată că foarte mulţi tineri cunosc perfect melodii lansate cu zeci de ani în urmă în cadrul Cenalcului. Demonstrând că părinţii le-au povestit copiilor lor despre ceea ce a însemnat muzica şi atmosfera Cenacului, în anii ’70 – ’80.

Din mii de piepturi a răsunat imnul Craiovei, „Oltenia, eterna Terra-Nova”. Versurile au fost scrise de Adrian Păunescu. A fost unul dintre momentele cu mare încărcătură emoţională. De data asta, în memoria celui care de curând a plecat dintre noi, Ilie Balaci.

***Festivalul George Enescu. Premiul I, la secțiunea vioară, n-a fost acordat! S-au premiat doar locurile II și III***

F M B 19 septembrie 2018, 02:14

Vikram Sedona (Italia, 18 ani) este câștigătorul locului al doilea la secțiunea vioară a Concursului Internațional „George Enescu”, ediția 2018.

Pe locul tr ei s-a clas at Gius eppe Gibboni (It alia, 17 ani). Cel de-al tr eila finalist, ucraineanul Orest Smo vzh (Ucraina, 2 7 de ani), a primit un premiu special c onstând într-o serie de cur suri de măiestrie oferite de Silvia Marcovici și Mihaela Martin.

Locul întâi nu s-a acordat la această ediție ca urmare a deciziei președintelui juriului Pierre Amoyal. Acesta a prezentat rezultatele jurizării menționând faptul că pe lângă cei trei tineri muzicieni finaliști, în c oncurs au mai f ost alți 48 de concurenți, de asemenea talentați, care au demonstr at un mar e pot ențial. Pr eședintele juriului a c onsiderat că ar e responsabilitatea de a păstra ac est echilibru f ață de t oți c oncurenții și, în consecință, a decis ca premiul întâi să nu se acorde la această ediție.

***Noile voci ale literaturii. Confesiunea lui „Brad Pitt” de România***

F S 15 august 2018, 00:00

Un om de afaceri francez de succes, Michel Stanovici, a decis să își pună sentimentele pe hârtie într-o carte despre căutarea femeii ideale, deziluzii, dar și maturizare. „Trei cuvinte, cinci minciuni” (Editura Curtea Veche Publishing, 2018) este un roman care transmite un avertisment răspicat: „Ai grijă de cine te îndrăgostești!”. Cine este autorul lui - afl ați în rândurile de mai jos, într-o încercare de descoperire a scriitorilor noului val.

Trei cuvinte, cinci minciuni” – care este povestea din spatele titlului cărții? [Michel](https://evz.ro/tag/michel) Stanovici – despre care cititoarele vor spune cu siguranță că seamănă cu [Brad](https://evz.ro/tag/brad) [Pitt](https://evz.ro/tag/pitt), surprinde prin dezinvoltura și sinceritatea răspunsurilor: „Titlul ilustrează întregul paradox al romanului meu. Unii oameni reușesc să spună cinci minciuni în doar trei cuvinte! Sunt oameni care te mint și din priviri. Așa este și eroina cărții, cea care m-a făcut să înțeleg cât de înșelătoare pot fi aparențele. Titlul, ca atare, mi-a fost sugerat de o prietena apropiată a personajului Anaïs din romanul meu. Aceste patru cuvinte reprezintă sumarul perfect al romanului”.

Scurt și la obiect! Dar cine este Michel Stanovici și ce l-a determinat să-și pună sufletul pe tavă în această carte? „Tatăl meu este originar din România, iar mama este englezoaică. Eu m-am născut în Franța și am locuit o perioadă îndelungată de timp în Paris. Am ajuns pentru prima dată în România când încă eram copil, însă după Revoluție am început să vin tot mai des. Apoi mi-am deschis aici o firmă de IT. Am doi copii educați la Paris, iar acum îmi împart timpul între Paris și București. În urma unei despărțiri am scris „Trei cuvinte, cinci minciuni”.

„Exorcizare” prin scris

Michel s-a înfierbântat: „În acest roman, bazat pe fapte reale și fidel întâmplărilor prin care am trecut, prezint relația toxică pe care am avut-o cu Anaïs, o tânără psihoterapeută. După acea despărțire, am fost distrus. Petrecusem doi ani de vis alături de o femeie aparent ideală, pentru a descoperi apoi la ea patologii și afecțiuni ascunse perfect. Am mers din descoperire în descoperire și din supriză în surpriză. Șocat de ceea ce am trăit, am căutat o modalitate de a mă «exorciza». Doar un fel de terapie de șoc m-ar fi putut ajuta. Astfel mi-a venit ideea de a pune pe hârtie toată această poveste”.

Cartea în Franța, cartea în România

România ocupă ultimul loc în Europa la achiziția de carte. Care sunt, în opinia lui Michel, cauzele acestei situații? „Oamenii au fost privați de o groază de lucruri în perioada comunistă, iar aici nu mă refer doar la lipsurile materiale. Cred că este dificil să poți evalua exact impactul pe care l-a avut cenzura din acea perioadă asupra oamenilor. Mai mult, impresia mea este că în România investițiile în educație sunt sub nivelul la care ar trebui să fie. Educația pare să nu fi fost niciodată după 1990 o prioritate națională. Acest lucru se poate observa în multe dintre fostele țări comuniste, poate mai puțin în Cehia sau Polonia”.