**EVENIMENTUL ZILEI 2017**

**POLITICĂ**

***Vasile Blaga, achitat în dosarul care i-a încheiat cariera politică***

V A 31 octombrie 2017, 00:00

Fostul copreşedinte al PNL, Vasile Blaga, a fost achitat ieri de Tribunalul Bucureşti în dosarul în care este acuzat de trafic de influenţă în perioada 2011-2012, pe când era Secretar General al PDL. Dosarul este cel care l-a costat cariera politică pe Blaga, el demisionând din toate funcţiile deţinute în partid în momentul în care a fost începută urmărirea penală împotriva sa

În data de 27 septembrie 2016 scena politică era cutremurată de chemarea la DNA Ploieşti a copreşedintelui PNL [Vasile Blaga](https://evz.ro/tag/vasile-blaga). La finalul audierii, procurorii l-au pus pe Blaga sub control judiciar pentru o perioadă de 60 de zile, fiind acuzat că a primit, în perioada 2011-2012, 700.000 de euro de la o societate comercială în schimbul exercitării influenţei.

Momentul a fost cu atât mai important cu cât scena politică se pregătea pentru alegerile parlamentare din decembrie 2016, iar Vasile Blaga era şeful de campanie al PNL. Imediat după audieri, politicianul a anunţat că demisionează din funcţia de copreşedinte al PNL, Alina Gorghiu rămânând preşedinte unic, şi că nu va mai candida pentru un nou mandat de parlamentar.

I s-a ridicat sechestrul pus pe avere

Vasile Blaga a fost trimis în judecată pe 29 noiembrie 2016 de DNA Ploieşti, fiind acuzat că „în perioada 2011 – 2012, în calitate de secretar general al unui partid aflat la guvernare, a primit în patru rânduri, de la o societate comercială reprezentată de inculpatul Berdilă Horaţiu Bruno, suma totală de 700.000 euro, în schimbul exercitării influenţei prin intermediul inculpatului Ştefan Gheorghe (vicepreşedinte al aceluiaşi partid) asupra unei persoane care a deţinut consecutiv funcţii de conducere la două companii naţionale, astfel încât firma reprezentată de Berdilă Horaţiu Bruno să obţină contracte la cele două companii naţionale”. Chiar dacă DNA a cerut condamnarea la închisoare a fostului lider PNL şi confiscarea sumei de 700.000 de euro, judecătorii au decis ieri achitarea lui Blaga şi ridicarea sechestrului asupra averii. Decizia instanţei nu este definitivă, procurorii DNA putând face apel.

Ludovic Orban, acelaşi traseu ca şi Blaga

Cazul lui Blaga seamănă cu cel al altui lider PNL. În primăvara anului 2016, Ludovic Orban a fost pus sub control judiciar de DNA, fiind acuzat că a pretins bani de la omul de afaceri Tiberiu Urdăreanu în schimbul exercitării influenţei la nivelul conducerii Primăriei Capitalei. În momentul în care a fost chemat la DNA, Orban era candidatul liberalilor la alegerile locale din Bucureşti, el retrăgându- se din cursă în urma acuzaţiilor aduse de procurori. Din cauza dosarului deschis de procurori, actualul preşedinte al PNL nu a candidat nici la alegerile parlamentare din decembrie 2016. În primăvara acestui an Ludovic Orban a fost [achitat](https://evz.ro/tag/achitat" \o "achitat" \t "_blank) în primă instanţă, în acest moment judecându-se recursul procurorilor.

***ÎNCĂ O LOVITURĂ pentru DONALD TRUMP. ADEVĂRUL despre ginerele celui mai puternic OM AL PLANETEI a ieșit la iveală DUPĂ OPT ANI***

J N 27 septembrie 2017, 23:25

Jared Kushner, ginerele și consilierul președintelui SUA figurează la un vot din noiembrie 2009 ca femeie și nu ca bărbat. Datele Comisiei Electorale din statul New York afirmă că sexul lui Kushner este "femeiesc". Noua dezvăluire vine la scurt timp după ce presa a scris că, atat Kushner, cât și soția sa, Ivanka Trump, au folosit adresele personale de e-mail pentru mailuri de serviciu.

O situație hilară s-a produs față de ginerele și, totodată consilierul lui [Trump](https://evz.ro/tag/trump), deoarece apare ca femeie în cadrul unui vot de acum opt ani, informează hotnews.ro. Este putin probabil ca inregistrarea gresita a lui Kushner sa fie considerate frauda. Potrivit profesorului de drept Justin Levitt, acuzatiile de frauda necesita "o intentie de a oferi informatii false".

Noua dezvaluire vine la scurt timp dupa ce presa a scris ca atat Kushner, cat si sotia sa, Ivanka Trump, au folosit adresele personale de e-mail pentru mailuri de serviciu. Potrivit Politico, pe lângă Kushner alţi oficiali de la Casa Albă care au folosit conturi de mail private se numără Reince Priebus, fost şef al Cancelariei prezidenţiale, sau Steve Bannon, fost consilier pentru Strategii Politice.

În timpul campaniei prezidenţiale din 2016, Trump a criticat-o pe contracandidata sa, Hillary Clinton

Nu există indicii că [Jared Kushner](https://evz.ro/tag/jared-kushner) ar fi transmis informaţii clasificate sau sensibile utilizând contul privat.  În timpul campaniei prezidenţiale din 2016, Donald Trump a criticat-o pe contracandidata sa, Hillary Clinton, pentru utilizarea unui server de mail privat în timp ce aceasta era secretar de Stat.

Folosirea unor conturi private de e-mail poate impiedica accesul la documente oficiale jurnalistilor, congresmenilor si altora care doresc sa obtina acces la informatii disponibile in mod public.  
Folosirea e-mailului personal de catre Hillary Clinton, cand era secretar de Stat, a fost tinta frecventa de critica din partea campaniei lui Trump.

Actualul lider la [Casa Alba](https://evz.ro/tag/casa-alba) a sugerat chiar ca Hillary Clinton sa fie inculpata pentru o infractiune.

***SUA susţin dezmembrarea României şi asimilarea forţată a minorităţilor etnice din Ucraina. RUŞII ŞI AMERICANII***

P G 27 septembrie 2017, 11:36

RUŞII ŞI AMERICANII este titlul unei rubrici permanente în cadrul căreia încerc o analiză (dezorganizată) a lumii de astăzi şi a celei posibil a se naşte din ea. Este un titlu generic pentru cele două tendinţe în înfruntare globală în acest moment: lumea unipolară a imperiului şi lumea multipolară a statelor suverane. Dar, evident, vom avea în analiză şi cazul particular al celor două state şi popoare.

Strategia Americii, în mai toate statele şi regiunile globului, a fost şi este cea de dezbinare, haos, confruntare, moarte, suferinţă, după vechea reţetă „dezbină şi stăpâneşte”. Este ceea ce a făcut în Asia de Sud-Est – Vietnam, Cambodgia, Laos, Peninsula Coreeană, Orientul Mijlociu, nordul Africii, zona Caucazului, sau [Ucraina](https://evz.ro/tag/ucraina" \o "Ucraina" \t "_blank), pentru a aminti numai câteva, deşi  nici unul din popoarele procopsite cu grija mortală a Americii nu a întreprins vreun act criminal pe teritoriul acesteia şi împotriva acesteia.

Inspirată, coordonată şi instrumentată de [SUA](https://evz.ro/tag/sua), atât prin intermediul Departamentului Stat, cât şi a CIA, sau a ong-urilor soroşisto-CIAiste (în sensul finanţării şi coordonării lor), dar şi a unor membri ai Congresului, cum este cazul senatorului McCain, lovitura de stat din 2014 din Ucraina a adus la putere o zonă ultranaţionalistă a societăţii ucraineene, cu rădăcini directe în mişcarea nazistă ucraineană trecută şi în cea neo-nazistă actuală – vezi structurile paramilitare şi/sau mafiote şi/sau politice Aidar, Azov, rebrănduită şi intrată în politică sub noua denumire de Partidul „Corpului Naţional”, Donbas şi mai ales Pravîi Sector.

Nu e de mirare, deci, că în Ucraina se mizează astăzi pe naţionalismul extremist. Nu e de mirare că celelalte etnii sunt negate, nu e de mirare că noua lege a învăţământului desfiinţează învăţământul – cât era – în limba minorităţilor. Dar nu despre această lege vreau să vorbesc – s-a dezbătut pe larg şi în România, parlamentul a adoptat o declaraţie de îngrijorare cu un apel la soluţionarea situaţiei în sensul păstrării drepturilor minorităţilor (normativ european obligatoriu), iar preşedintele Ionhannis, urmând parlamentul, într-o gest (paradoxal pentru el) de normalitate şi-a anulat vizita la Kiev, ci despre cât de aliat ne este „marele aliat”.

În septembrie 2016, ambasadorul Klemm (exponentul politicii SUA în România) îşi permite să apară în fotografii în care ţine steagul aşa-zisului Ţinut Secuiesc. Explicaţia: a fost luat de valul simpatiei şi căldurii gazdelor sale şi a acceptat să ţină steagul „din politeţe”.

O explicaţie greu de digerat de la un diplomat de carieră pentru că un astfel de gest este o certificare şi binecuvântare a unor aspiraţii separatiste, mai ales atunci când cel în cauză reprezintă puterea mondială, care stabileşte ce e bine şi ce e rău în lume.

Peste un an, în septembrie 2017, ambasada SUA în Ucraina, ţara mult îndrăgită de americani pentru că le dă posibilitatea de a se aşeza în coasta Rusiei şi de a finanţa, instrui şi înarma mişcări separatiste şi/sau insurecţionale, care să-i dea dureri de cap „diabolicului” Putin, transmite, cu ocazia adoptării de către parlament a noii legi a educaţiei, un mesaj de felicitare pentru „continuarea reformei educaţiei şi investiţia în tineri” pe care o puteţi citi la <https://twitter.com/USEmbassyKyiv/status/906801089181306880>.

Niciun reproş de încălcare a drepturilor minorităţilor – cum primeşte România pentru faptul că asigură învăţământ în toate limbile şi reprezentare politică automată – nicio remarcă critică.

De altfel, nici la nivel european nu s-au produs cutremure de indignare, nu s-au ridicat voci critice şi aspre de primi-miniştri şi preşedinţi în afara celor ale Rusiei şi Ungariei, şi în mai mică măsură, ale Greciei şi Bulgariei. Ceea ce nu e chiar de mirare, dovedit fiind că statele occidentale europene au susţinut, alături de SUA, lovitura de stat din Ucraina.

Şi, pentru că tot vorbeam despre ong-urile politice, subversive şi militariste ale Americii şi finanţei globaliste, cine credeţi că s-a ocupat de reforma legii învăţământului din Ucraina? Nimeni altul decât amabilul, culantul, atotprezentul domn Soroş, prieten, inspirator şi finanţator, prin caracatiţa ong-urilor sale, al celor mai multe mişcărilor separatiste, insurgente, teroriste, fie că e vorba de Daesh, de organizaţiile paramilitare neo-naziste ucraineene, de insurgenţa musulmană din Birmania şi alte sute de astfel de creaţii ale infernului.

Mai precis, reforma educației în Ucraina a fost realizată de Ministerul Educației al Ucrainei în cooperare cu [fundația internațională "Renaissance"](http://www.irf.ua/en/" \t "_blank), înființată în 1990 de George Soros, al cărui nume îl veţi găsi la mare cinste pe site-ul acesteia la „About us”, alături de vestita sa Open Society. Şi, evident, că în atari condiţii nu putea să fie vorba de nicio critică din partea SUA, căci ar fi însemnat chiar o autocritică, cuvând pe care America nu l-a învăţat încă la şcoala relaţiilor internaţionale.

Din păcate, pentru cine crede altfel, SUA dovedeşte foarte clar că nu este un aliat al României (şi al oricui altcuiva), aşa cum mi s-ar putea răspunde la întrebarea (pe care o voi pune într-un text viitor intitulat: Pentru cine mor românii în Afganistan?), ci un şef care îşi urmăreşte numai propriile interese, în împlinirea cărora nu are nicio problemă de a provoca cu bună ştiinţă moartea a milioane de oameni, rănirea altor milioane, sau refugiul a zeci de milioane. Iar în această ecuaţie infernală, ce mai contează o rupere în bucăţi a României, sau anularea dreptului de a fi ungur, român, rus sau orice altceva în Ucraina?

***Teroristul de la Berlin putea fi arestat înainte de atentat***

A P 19 mai 2017, 00:00

Municipalitatea Berlinului acuză poliția că a falsificat un document care ar fi putut conduce la arestarea lui Anis Amri înainte ca acesta să comită atacul cu camionul de la târgul de Crăciun

Ministrul de Interne al Berlinului (capitala are statut de land și guvern propriu), Andreas Geisel, a anunțat declanșarea unei anchete in rem și a dispus sancțiuni disciplinare în rândurile poliției judiciare berlineze (LKA). Cu câteva luni înaintea atentatului din 19 decembrie 2016, în care au fost ucise 12 persoane, afirmă Geisel, poliția dispunea de suficiente elemente pentru a-l aresta pe teroristul Anis Amri, un tunisian de 24 de ani, care se afla sub supravegherea autorităților.

Traficant de droguri

„Potrivit experților, elementele (aflate în posesia polițiștilor berlinezi – n.r.) ar fi fost suficiente să obțină un mandat de arestare de la parchet”, a declarat Andreas Geisel, citat de [AFP](https://evz.ro/tag/afp).

Supravegherea convorbirilor telefonice ale lui Amri, suspendată la sfârșitul lui septembrie 2016, după mai multe luni de ascultare, a dezvăluit că acesta participa la trafic cu stupefiante în grup organizat, ceea ce, susține ministrul, făcea arestarea sa „perfect posibilă”.

Or, un document întocmit de poliția berlineză pe „17 ianuarie 2017, dar vizibil antedatat 1 noiembrie 2016, cu scopul evident de a ascunde neglijențele din supraveghere, vorbește doar de trafic mărunt și de anestezice”, a adăugat ministrul de Interne al Berlinului, care a folosit termeni ca „falsificare” și „sustragerea răufăcătorului”.

S-au călcat în picioare

Cel mai grav [atentat](https://evz.ro/tag/atentat" \o "atentat" \t "_blank) jihadist comis pe teritoriul Germaniei a scos la lumină faliile sistemului federal în materie de securitate, mai ales din cauza competențelor neclare în materie de poliție și de supraveghere între cele 16 landuri și Statul federal.

Anis Amri, un solicitant de azil care a jurat supunere Statului Islamic, a reușit să se strecoare prin ochiurile plasei autorităților, în ciuda supravegherii la care fusese supus, din cauza neclarităților din împărțirea responsabilităților.

Amri, care fusese deținut și în Italia, înainte de a intra în Germania, a reușit chiar să fugă de sub nasul polițiștilor germani după atac. A fost împușcat pe 23 decembrie de polițiștii italieni, la Milano, după ce ieșise nestingherit din Germania și trecuse și prin Bruxelles, cu trenul.

Complicitatea dintre Poliție și Politică

Pe 19 decembrie 2016, Anis Amri a ucis un șofer polonez, i-a furat camionul și l-a folosit în masacrul de la Târgul de Crăciun din capitala Germaniei.

Tunisianul, care a folosit mai multe identități pentru a păcăli sistemul de securitate din Germania, avusese deja o solicitarea de azil respinsă și devenise subiectul unui ordin de expulzare înainte de a comite atacul terorist.

Amri avea legături cu grupări islamice radicale și avea la activ numeroase infracțiuni. Cu toate acestea, poliția îl scosese de sub supraveghere în septembrie 2016, susținând că nu a descoperit dovezi că reprezintă o amenințare reală.

Acoperit politic

Cu toate acestea, radiodifuziunea berlineză RBB a văzut documente care demonstrează că poliția judiciară îl considera pe solicitantul de azil o amenințare tot mai mare pentru securitatea publică, cu puțin timp înainte de atacul terorist de la [Berlin](https://evz.ro/tag/berlin).

Un raport al poliției germane din august 2016 îl descria pe tunisian ca „reprezentând o amenințare tot mai serioasă”. În acel moment, autoritățile deciseseră totuși să rezume supravegherea lui Amri doar la interceptarea telefonului, care avea și ea să fie întreruptă peste o lună.

Politicianul ecologist Hans – Christian Strobele, care a văzut și el documentele poliției, afirma în aprilie că este „convins acum că atacul putea fi prevenit. Avem nevoie de o anchetă parlamentară completă în cazul Amri.”

Tot în aprilie, Bild scria că ministrul de Interne al landului Renania de Nord – Westfalia, Ralph Jager, fusese informat că „Amri reprezintă o amenințare în sensul comiterii unui act terorist”, însă a intervenit personal pentru a împiedica deportarea acestuia. Jager a fost acuzat că este personajul- cheie în tentativa de a mușamaliza valul de violuri și hărțuiri sexuale din noaptea de Anul Nou de la Köln.

***Ziua Judecății. Codruța Kovesi și Elena Udrea, două destine în cumpănă***

C V 28 martie 2017, 00:00

Elena Udrea află astăzi, la Înalta Curte, dacă este condamnată sau nu în dosarul Gala Bute. Procurorii cer 21 de ani cu executare. Mâine, șefa DNA, Laura Codruța Kovesi, primește de la Ministerul Justiției rezultatul evaluării activității sale.

 Ministrul a făcut această verifi care după ce [CCR](https://evz.ro/tag/ccr) a decis că [DNA](https://evz.ro/tag/dna) nu avea competența să facă cercetări penale privind legalitatea OUG 13. În funcție de verdict, ministrul îi poate cere președintelui Klaus Iohannis demiterea acesteia. Atât [Udrea](https://evz.ro/tag/udrea" \o "Udrea" \t "_blank), cât și [Kovesi](https://evz.ro/tag/kovesi" \o "Kovesi" \t "_blank) au fost promovate de fostul președinte Traian Băsescu și au ajuns cele mai puternice femei din România. Dacă prima a ajuns în vârful politicii, fi ind ministru, președinte de partid și candidat la prezidențiale, cea de-a doua și-a căpătat o faimă europeană pentru anchetarea unor politicieni celebri. După ce Traian Băsescu a plecat de la Palatul Cotroceni, cele două au ajuns protagoniste în scandaluri mediatice răsunătoare. Din cauza problemelor din Justiție, Udrea s-a retras din politică și studiază Teologia, în timp ce Kovesi a fost implicată în scandalurile: Black Cube, plagiatul și legăturile cu Sebastian Ghiță. Ea a fost însă reconfi rmată anul trecut de Klaus Iohannis la șefi a DNA și sondaje recente de opinie arată că poate fi luată în calcul pentru o candidatură la prezidențialele din 2019

**CULTURĂ**

***Cultură’n Șură. Caravana teatrală care străbate satele a ajuns la ediția V***

F S 1 iunie 2017, 07:33

Ceea ce a început acum 5 ani ca o inițiativă inedită și ușor exotică a devenit acum un act de normalitate în câteva sate din Transilvania

O trupă de [teatru](https://evz.ro/tag/teatru" \o "teatru" \t "_blank) își amenajează decorul și luminile în curțile sătenilor și joacă gratuit un spectacol pentru toți membrii comunității. „Experimentul”, în regia lui Victor Olăhuț, îi are în distribuție pe actorii Iulian Gliță, Marin Grigore și Florentina Năstase.

Prima etapă a proiectului se va desfășura în perioada 9-12 iunie, iar locuitorii din satele Valcău de Sus, Cristolț și Șumal din județul Sălaj sunt invitați în curțile consătenilor lor, ce vor deveni, pentru câteva ore, săli de teatru în aer liber. De asemenea, pentru al doilea an consecutiv, caravana a fost invitată și în cadrul Festivalului Internațional de Teatru „Atelier” de la Baia Mare, unde va juca în șura Valea Vinului de la Muzeul Satului.

PROGRAM

Vineri, 9 iunie, ora 21:30, la Petre Sârchii din Valcău de Sus

Sâmbătă, 10 iunie, ora 21:30, la Victoru' lu' Țâlia / la Iulian (Nucu Pop) din Cristolț

Duminică, 11 iunie, ora 21:30, la Cori Petrii lui Oltean din Șumal

Luni, 12 iunie, ora 21:30, la Muzeul Satului din Baia Mare, în cadrul Festivalului Internațional de Teatru „Atelier”.

Anul acesta caravana teatrală își propune să facă popas în 12 localități din județele Sălaj, Alba, Cluj, Sibiu, Vâlcea, Brașov și Bihor.

Pornit de la o idee a regizorului Victor Olăhuț, Cultură'n Șură se desfășoară în parteneriat cu Centrul de Cultură și Artă al județului Sălaj, aflat sub direcțiunea publicistului Daniel Săuca. Proiectul a coagulat în jurul său atât prieteni apropiați din breaslă – Flavius Lucăcel, dramaturg și Florentina Năstase, actriță, cât și particulari cu viziune – Viorica Samson Manea, o susținătoare a evenimentelor culturale din România, și este de asemenea susținut financiar și logistic de parteneri și sponsori cărora le mulțumim pentru implicare și susținere.

În cadrul primelor 4 ediții, desfășurate între anii 2013-2016, caravana Cultură'n Șură a vizitat 11 sate și a prezentat trei spectacole de teatru ce au însumat 18 reprezentații. S-a înregistrat o medie de 200 de spectatori per reprezentație. Cele trei spectacole realizate în cadrul proiectului au avut în distribuție actori cunoscuți ai tinerei generații și au fost apreciate atât de publicul neavizat cât și de cel de specialitate, în cadrul festivalurilor de gen din țară.

Spectacolul „Experimentul” după texte de Ion Băieșu și alți autori români contemporani, realizat la Teatrul Podul din București, a avut premiera în cadrul celei de a patra ediții a proiectului și îi are în distribuție pe Iulian Gliță, actor liber-profesionist ce susține de asemeni ateliere de teatru pentru copii și adulți; Marin Grigore, actor de teatru și film, cunoscut pentru rolul său din filmul „Sieranevada” în regia lui Cristi Puiu, dar și pentru recenta sa colaborare cu trustul MediaPro în cadrul sitcom-ului „Ai noștri”; Florentina Năstase, actriță a Teatrului „Toma Caragiu” din Ploiești, nominalizată în 2016 pentru cel mai bun rol secundar în cadrul galei premiilor UNITER. Victor Olăhuț, regizor angajat al Teatrului Municipal din Baia Mare, a realizat spectacole la teatrele naționale din Cluj și Sibiu și în teatre independente din București. Spectacolele realizate în cadrul proiectului „Cultură’n Șură” au fost apreciate și premiate în cadrul festivalurilor la care au participat – „Fisura” de Flavius Lucăcel a primit premiul „Noi la Sala Nouă” în cadrul FestCo, București 2014, iar „Cerere în căsătorie” de A.P. Cehov a fost desemnat cel mai bun spectacol la Festivalul „Comic 7B”, Buzău 2016.

***Sanda Ladoşi şi Bogdan Stanoevici, noii directori ai Circului***

M O 23 februarie 2017, 00:00

După mai bine de o lună şi jumătate de când primarul general al Capitalei l-a demis pe Victor Coman, managerul Circului Globus, de ieri, edilul-şef a numit o nouă conducere.

Gabriela Firea l-a numit pe [Bogdan](https://evz.ro/tag/bogdan) [Stanoevici](https://evz.ro/tag/stanoevici" \o "Stanoevici" \t "_blank) în funcţia de director general interimar, iar pe Sanda Ladoşi, director adjunct interimar, responsabil cu domeniul artistic. Noua echipă managerială va avea misiunea de a relansa spectacolele de [circ](https://evz.ro/tag/circ" \t "_blank" \o "circ), în care nu mai sunt permise numerele de dresură de animale.

Bogdan este de profesie actor, fiind cunoscut pentru roluri precum cele din filmele „Sania albastră” şi „Noi, cei din linia întâi”, de [Sergiu](https://evz.ro/tag/sergiu) [Nicolaescu](https://evz.ro/tag/nicolaescu" \t "_blank" \o "Nicolaescu). Cu câteva luni înainte de Revoluţia din 1989, a părăsit România, stabilindu-se în Franţa şi a revenit în ţară în urmă cu şase ani. „Sub cupola Circului îmi doresc să răsune râsetele copiilor, pentru că binele copiilor este principala noastră preocupare“, este promisiunea pe care o face Bogdan.

Acesta a fost secretar de stat în Ministerul Culturii în perioada ianuarie – decembrie 2015.

Ministru în guvernul Ponta

Înainte de a ocupa această funcţie, Stanoevici a fost ministru delegat pentru Românii de Pretutindeni în Guvernul Victor Ponta.

Sanda Ladoşi este o îndrăgită cantautoare, cu un bogat palmares, care s-a arătat entuziasmată de postura pe care o va ocupa: „Este o provocare pe care o aşteptam. Vom porni de la zero, dar, alături de artiştii desăvârşiţi de la circul [Globus](https://evz.ro/tag/globus" \t "_blank" \o "Globus), vom arăta în curând un spectacol nou, care îi va ţine cu sufletul la gură pe spectatori din primul, până în ultimul moment”

***Cum a murit Nichita Stănescu? Mărturii cutremurătoare: „Din buză și din limbă îi țâșnea sângele de umpluse peretele!”***

F S 14 decembrie 2017, 00:00

13 decembrie 1983 a rămas o dată de tristă amintire în istoria culturală a României. A fost ziua în care poetul nepereche Nichita Stănescu (1933-1983) s-a risipit din viață. Omul care i-a fost alături în ultimele clipe, prieten intim și artist desăvârșit - graficianul Mircia Dumitrescu -, ne-a împărtășit, cu mâna pe inimă, neprețuite amintiri

S-au scurs 34 de ani de atunci, dar imaginile cu Nichita, un Nichita trăind și suferind, au rămas la fel de dureroase și de limpezi. Ele izbucnesc din strălucirea ochilor albaștri din fața mea, dintr-o ființă care l-a iubit pe Nichita ca pe un zeu. Academicianul Mircia Dumitrescu, căci despre el este vorba, îngână ridicând un pahar galben de spumă: „Uite, bătrâne, la masa asta ar fi putut sta și Nichita. Doar e la o aruncătură de băț de apartamentul în care a trăit”. Maestrul care a editat integral, în facsimil, după o metodă proprie, manuscrisele lui Eminescu zâmbește, iar lumina zâmbetului care învăluie Piața Amzei mă intimidează preț de câteva clipe. „Vă lipsește Nichita, vă lipsesc ieșirile, boemia acelor întâlniri, a acelor timpuri? Ce i-ați fi spus dacă ar fi fost acum cu noi la masă?”.

O minciună despre poeziile lui Nichita

Micul spațiu dintre capetele noastre, aplecate unul spre altul într-un efort al confesiunii, e tăiat de un vâjâit scurt: „Doamne, nimic! Eu n-aș fi vorbit, doar l-aș fi ascultat. De altfel, cu el la masă, n-aveai [cum](https://evz.ro/tag/cum) să spui ceva. Nichita era ascultat”. Plasticianul care a migălit cele mai multe dintre copertele volumelor lui Nichita oftează: „Toată lumea spune că Nichita făcea poezii ocazionale. Este o minciună uluitoare. Nichita știa. El avea în cap milioane de poezii, dar, dacă te vedea pe tine și-i plăcea de tine, îți dedica o poezie. Dar el nu-ți făcea una anume. O scotea din sertar și-o spunea. Rămâneai fascinat. Așa am pățit eu, când mi-a dat Decalogul. Eu am crezut că l-a scos pe loc, dar el deja știa toată treaba… Într-o zi, țin minte, a fost la un profesor de muzică, de la Liceul Enescu. Era ziua lui, era și cu Dora, trebuia să ajung și eu. N-am ajuns. Toată chestia se întâmpla cu două luni înainte de moartea lui Nichita”.

„Atunci am văzut ce înseamnă boala de ficat”

„Se vedea că suferă?”, mă trezesc întrebând. „Niciodată nu s-a văitat de nimic. Eu pot să spun că l-am internat la spital, cu un an înainte. Mi-a dat telefon, m-am dus, o dăduse afară pe Dora, ca să n-o sperie… Mă luase pe mine, «curajosul »… Încă nu se căsătorise, avea masa aia rotundă, cu șase scaune, și salteaua în fața mesei. Din buză și din limbă îi țâșnea sângele de umpluse peretele. Atunci am văzut ce înseamnă boala de ficat. Am avut un prieten, l-am chemat, a venit cu mașina…”.

„Medic, pe dracu’! N-aveam nici mașină, să ajungem la spital”

Nu-mi pot scoate din cap scena cu Nichita și sângele țâșnind, așa că-l toc în continuare pe Mircia Dumitrescu: „A venit vreun medic, cine v-a ajutat?”. „Medic, pe dracu’! Naveam nici mașină, să ajungem la spital. Pe mine m-a surprins asta, la câți prieteni avea Nichita… N-a venit nici unul să ne ajute. Nici eu, nici el nu aveam carnete de conducere. Noroc cu un fost coleg de-ai mei de școală. L-am sunat peăsta. «Vino repede!», zic, «Săl ducem pe Nichita la spital»! «Dar cine-i ăsta»?, m-a întrebat omul. «Lasă asta, vino repede »! A venit și el ne-a dus la «Fundeni»”.

Un prieten divorțat și alcoolizat

„Dora nu v-a însoțit?”. Mircia Dumitrescu nu se grăbește să răspundă, mă privește în schimb atent, mijind ochii. Abia după secunde bune, reia: „Nu, pentru că o trimisese de acasă. Dora a ajuns ulterior la spital. Moartea lui a fost atât de, cum să vă spun… Avusesem un prieten care s-a stins la fel, cu doar o săptămână î naintea lui Nichita. Omul tocmai divorțase, îi luase nevasta și copiii, și casa. Începuse să bea mult și, la un moment dat, alcoolizat și suferind de frig, când fosta nevastă era plecată cu hăndrălăul ei, amicul acesta al meu s-a dus acasă de ziua unuia dintre copii. S-a așezat pe scaun, a pus capul pe masă și ăla a fost. Toată lumea credea că doarme, dar el era mort. Și cu Nichita s-a întâmplat într- un mod asemănător…”.

„Umbla în teniși pe care nu putea să-i mai închidă. Avea picioarele foarte umflate”

Mircia Dumitrescu își ridică umerii, își privește degetele de la mână și răsucește, cu repetiție, un inel imaginar. „V-ați speriat când a țâșnit sângele?”. Se dezmeticește imediat: „N-arăt niciodată când mă sperii. Nici Nichita nu era speriat. Părea ceva firesc. Țâșnea sângele. Dacă vă uitați atent pe pozele din acea perioadă, se pot observa niște crăpături în jurul buzelor, din față și din lateral. Din această cauză nu-mi plac acele poze, nu-i plăceau nici lui. Ne aminteau de aceste țâșnituri. Eh, umbla în teniși, pe care nu putea să-i mai închidă. Avea picioarele foarte umflate. Țin minte că i-am făcut o fotografie. Nichita era la masa rotundă, se reflecta într-un geam. Se observa și un înger din plumb, pe balcon, un cadou de-al meu, primit de Nichita prin intermediul lui Sorin Dumitrescu. Ce vremuri!”.

Ultimele cuvinte ale poetului

Spre finalul acestor mărturii cutremurătoare, Mircia Dumitrescu pare mai împăcat: „L-am scos de la morgă tot eu, împreună cu un prieten… Ce se întâmplă, de fapt? La organismele slăbite, din cauza frigului, se blochează mușchii intercostali. Așa neau explicat cei de la morgă, atunci când a pierit prietenul meu divorțat. Dar și cu Nichita s-a întâmplat tot cam așa. El a plecat la nunta lui Condeescu, la Severin. Frig pe tren, frig în cârciumă, iar frig pe tren, la întoarcere. I s-au blocat și lui mușchii intercostali. Din această cauză și spunea, bietul de el, «n-am aer, n-am aer». El [a murit](https://evz.ro/tag/a-murit) sufocat! Dacă-i dădeau oxigen, Nichita mai trăia!”. Acestea au fost ultimele cuvinte ale lui Nichita?, întreb, năucit. Artistul din fața mea ridică mâna dreaptă, mâna cu care creează, spre cer. Apoi o lasă să cadă, fără zgomot, pe masă: «N-am aer, n-am aer…»”.

***Mărţişorul a intrat în patrimoniul UNESCO***

Mărţişorul a intrat în patrimoniul UNESCO I D 6 decembrie 2017, 12:47

Președintele grupului senatorilor PSD, Şerban Nicolae, a anunţat, miercuri, în plenul Senatului, că Mărţişorul a fost inclus în patrimoniul imaterial cultural al UNESCO.

„Cu foarte puţin timp în urmă, la reuniunea Comitetului îndrituit al [UNESCO](https://evz.ro/tag/unesco), din Coreea, s-a aprobat includerea în patrimoniul imaterial cultural al UNESCO a Mărţişorului – obicei tradiţional din aceste zone, pre-creştin, anterior marilor migraţii, specific populaţiei autohtone, dar care se întinde azi pe teritoriul mai multor ţări din zona balcanică, din Republica Moldova, până în zona Macedonia. Eu cred că este un lucru important: alături de doină, în patrimoniul cultural al UNESCO să fie şi Mărţişorul, tradiţionala sărbătoare a românilor", a spus acesta.

România mai are înscrise pe Lista patrimoniului imaterial al umanităţii "Ritualul Căluşului" (dansul popular românesc "Căluşul") și "Doina" (o specie a literaturii populare).

***Atlasul frumuseții. Femeile lumii în 500 de portrete***

F S 23 octombrie 2017, 18:14

După patru ani, 50 de țări străbătute, sute de apariții în presa din toată lumea și mii de fotografii, Mihaela Noroc ne spune o poveste: Atlasul frumuseții. Femeiile lumii în 500 de portrete, o carte uimitoare apărută recent la prestigioasa Penguin Books în limba engleză și în curs de publicare în limba română la Editura Humanitas.

Având la origine [proiectul fotografic online al autoarei](http://www.theatlasofbeauty.com/" \t "_blank), acest album prezintă o poveste fascinantă și tulburătoare în același timp despre demnitate, varietate, autenticitate, putere de a accepta și descoperi frumusețea din noi. „Adevărata frumusețe nu cunoaște granițe“– spune [Mihaela](https://evz.ro/tag/mihaela" \t "_blank" \o "Mihaela) [Noroc](https://evz.ro/tag/noroc" \o "Noroc" \t "_blank). „O poți găsi în Africa sau în Europa, într-un sat sau într-o metropolă, într-un zâmbet, într-un gest, într-o privire intensă, în câteva riduri sau într-o poveste. Frumusețea adevărată se află în diferențele dintre noi și se regăsește peste tot în jurul nostru. Nu ține neapărat de modă, rasă sau statut social.“

Atlasul frumuseții este o emoționantă călătorie în imagini și povești de viață din toate colțurile lumii și a devenit de-a lungul celor patru ani un adevărat fenomen online. Proiectul e urmărit de aproape un milion și jumătate de oameni pe rețelele de socializare și e prezent des în media internațională. [Oprah Winfrey](http://www.oprah.com/own-super-soul-sunday/a-photographers-journey-to-discover-true-beauty-in-women-video), [CNN](https://edition.cnn.com/videos/tv/2015/08/16/atlas-of-beauty-photographer-allen-intv.cnn" \t "_blank),[The Wall Street Journal](https://www.wsj.com/articles/a-photographer-for-a-worlds-worth-of-women-1475593374), [The Guardian](https://www.theguardian.com/books/gallery/2017/sep/27/atlas-of-beauty-women-and-girls-around-the-world-in-pictures), Time, [Forbes](https://www.forbes.com/sites/guymartin/2017/09/30/photographer-mihaela-noroc-explores-the-worlds-great-faces-in-the-atlas-of-beauty/#453565cd4eac), Elle, RAI, SKY News sunt doar câteva dintre numele mari care au prezentat pe larg Atlasul frumuseții, transformându-l în cel mai mediatizat proiect artistic creat de un român, în zilele noastre.

La începutul lunii noiembrie vă invităm să descoperiți ediția [Humanitas](https://evz.ro/tag/humanitas" \o "Humanitas" \t "_blank) a acestei surprinzătoare cărți care va conține imagini și povești inedite: „În carte sunt multe imagini și povești care n-au apărut niciodată online.Atlasul Frumuseții. Femeile lumii în 500 de portrete nu e varianta tipărită a paginii de Facebook, ci mult mai mult decât atât. Sunt bucuroasă că ediția românească publicată de Humanitas nu va fi o simplă traducere a celei din limba engleză. Am adăugat câteva imagini noi, am lucrat la texte, am creat o nouă copertă și sper că albumul va avea la fel de mult succes acasă pe cât a avut și peste hotare.“

„Frumusețea, așa cum o percep eu, ne poate învăța toleranța, sinceritatea și bunătatea, iar lumea în care trăim are nevoie de aceste valori mai mult ca niciodată.“ — Mihaela Noroc

***Distribuție SENZAȚIONALĂ în noul film Moromeții. Mesajul lui Horațiu Mălăele***

A D 29 august 2017, 11:02

Horațiu Mălăele se pregătește intens pentru apariția unui nou film din seria Moromeții, actorul prefațând, cu un mesaj pe Facebook, filmul care se anunță a fi noua atracție a cinematografiei românești.

Colosul din cinematografia românească a prefațat pe pagina personală filmul în jurul căruia s-au adunat numai observații pozitive din rândul criticilor de film.

În rolurile principale îi vom vedea pe Horațiu Mălăele (Ilie Moromete), Dana Dogaru (Catrina Moromete) și, la debutul într-un rol principal în cinema, Iosif Paștina (Niculae), alături de Răzvan Vasilescu, George Mihăiță, Andi Vasluianu, Oana Pellea, Ion Caramitru, Gheorghe Visu, Florin Zamfirescu, Marian Râlea, Paul Ipate, Cuzin Toma, Liviu Pintileasa, Dorina Chiriac.

Filmările la Moromeții vor începe în a doua jumătate a lunii septembrie, în aceeași casă și în același sat în care a fost turnat și primul film, în vara lui 1985 – Talpa, din județul Teleorman. Satul se află la 45 de kilometri de Alexandria şi la doar câțiva kilometri de Siliştea-Gumești, satul natal al scriitorului Marin Preda.

Partea de producție va fi una complexă, echipa filmului fiind în pregătiri de mai mult de un an: casa Moromeților a fost refăcută de scenograful Cristian Niculescu după schițele și imaginile celei vechi, iar centrul satului va fi recreat de la zero. Scene importante vor fi turnate la București, în noiembrie, iar alte câteva la Slatina, informează cinemagia.ro.

Dacă primul film a fost o adaptare destul de fidelă a romanului, continuarea are la bază un scenariu inspirat din Moromeții, vol. 2, Viața ca o pradă și publicistica lui Marin Preda. Scenariul reia firul poveștii familiei Moromete după cel de-Al Doilea Război Mondial, într-un context istoric extrem de frământat: instalarea comunismului. Cele două personaje principale, Ilie Moromete și fiul său, Niculae, văd aceste schimbări cu ochi diferiți, prilej permanent de conflict.

“Toamna Morometilor” - Cred ca va fi un film ce va arata celor care vor dori sa-l vadă, istoria dulce -amara, tragica de multe ori, a țăranului roman in general, a familiei Moromete in particular. O armonie milenara spulberată de experiențe sociale dezastruoase. Sadoveanu spunea ca „taranii aceştia nu concepeau ca viaţa lor să se desfăşoare altfel decât aşa cum se desfăşurase a bunilor lor care, rânduri după rânduri, în sute după sute de ani, se veseliră de creşterea zilei şi începutul anilor urmându-şi traiul ca pe vremea lui Burebista, craiul nostru cel de demult.“, a fost mesajul lui Mălăele.